url: =Democracy Ki-ukna` Mailam le A Hoihzaw Dang (The Future of Democracy and Its Alternative). - Laibu Saal\nHome > Thuluui/Articles > Democracy Ki-ukna` Mailam le A Hoihzaw Dang (The Future of Democracy and Its Alternative).\nDemocracy Ki-ukna` Mailam le A Hoihzaw Dang (The Future of Democracy and Its Alternative).\nDemocracy Ki-ukna` Mailam le A Hoihzaw Dang\n(The Future of Democracy and Its Alternative)\nGelh ~ Tg. Pau Sian Lian @ Lianpi\nHih thului sungah democracy ih cihin bang taktak hi a, banglam ah thakhauh-in, bang lamah tha nemna neihiam? Mailam ah democracy ki-ukna ong koicih omin, hih democracy ki-ukna sang a kizang zaw bang ki-ukna dang a omkha dinghiam cihthute kupna kinei dinghi.\n1. Democray ih cih Banghiam?\nDemocracy ihcih bang hi-in, bangteng kigawm leh democracy kici theihiam? Hih dotna in dotna hiziau khattawh a kibat hangin kammal khat, laigual khattawh siangtak le olno takin kidawng pakziau thei nam hilo hi. Politic lam mipil Gallie in “a bul neng nangawn ki thutuak takin sankhop theih cih a omlo thu paizia khathi” ci in na genhi (Gallie 1955). A tomkim cing penin democracy aki khiatteh mipite` theihpihna le thukim pih taktak hihna (legitimacy) le suakta takin gamvai kihelna kici thei a, ahi zongin Donell in “democracy cih mawk pen thugui cingtak le a hilek-in kikhia ziau pakthei ngeilo dinghi”na cihi (O’Donnell 1973). Woodrow Wilson in, democracy thu kum 20 val bang ka hilhkhin a, tudong mah democracy cih banghiam cih ka gencian theikei a, democracy tawh kibang cihciang bek genthei ing, na cihi.\nDemocracy cih kammal pen Greekte laipan kila hi-in demos and kratos cih kammal nih kigawm a hihi. ‘Demos’ cih kammal khiatna-in ‘mipi’ cihna hi-in ‘kratos’ khiatna-in ‘thu neihna’ (power) a hihi. Tua hih manin a kammal pan thakhat-in khiatna la lehang democracy ih cihteh “mipi` thuneihna”, “mipi’ vang neihna”cih ding a hihi.\nTu hunteh democracy ki-ukna zatna ah a phadiak-in kiteelna hi-in, mipite’n a mau a ukding mi a deih pente uh teel, meetang(vote)khia in mipi meetang tawh ukna khuan ngahna-in democracy hi, a ci omhi. Tua hih manin mi a tam zawzawte’ thu bangbang cih ong thupi-in khensatna khat peuhpeuh ah a tam zawte’thutawh khensatna vive hong suakta hi (Ober, 2007).\nPolitic tawh kisai mipil Seymour Martin Lipset le Jason Larkte-in: “Democracy ih cihpen politic lam thu neihna(right) a zang kiukna hi.” ci-in na genuh hi. Joseph Schumpeter in, “Mi khat-in ukna thu neihtheihna dingin kiteelna tawh mipite piak meetang ngah zawh nading kidemna gawpna zia khathi.” ci-in na genhi.\nLarry Diamond in democracy na ngawn namnih in na khen hi. “electoral” le “liberal” democracy cihdan-in na khen a, a ‘picing’ democracy le ‘kiteelna’ ciang dinmun omlai democracy cihna a hihi. Kiteelna ciang bek tawh khawllo-in a picing democracy ih tunnop leh gam makai ding ihteel khitteh a picin takin ki-ukna ngeina a hi, thukhunte ukna zuihna (rule of law), suakta tak-in lungsim pulak theihna(freedom of expression) le mipite’ suahpih thuneihna(civil rights)te limtak thakhauhsak ding kisam ci-in na gen hi (Hobson, 2013).\n2. Democracy ki-ukna` Tha Khauhna\nFreedom Housete ciaptehna-ah 1970 kum lai-in leitung bupah democracy ki-ukna, a diakdiak in kiteelna a nei democracy gam 35 om in 2015 kum teh democracy min pua ki-ukna a zang gam 125 phata hi. Winston Churchil in bel “Democracy ki-ukna cih zenzen pen a sia mahmah ki-uk ziakhat a hihi. Ahi zongin ki-ukna zia nam tampi a kizang ngei lakah a kizang thei pen ki-ukna hi” ci-in na genhi. Democracy cih zong pau banna tampi neimah naven tua sang a kizang theizaw ki-ukna om naikei veh a cihna ahihi.\nAmartye Sen in a laibu gelhna sung khat-ah democracy ki-ukna phatak le ciantak-in a zang gamte ah kialpi tung cih om ngeikei ci-in na gelhhi. (Sen, 2000)\nPolitic lamtawh kisai a kan a kua mapeuh in huamkim-in a thukim uh democracy ki-ukna` hoihnate pawlkhat enpak ni.\n1. Mipi thuneihna le suahtakna tam piazaw\n2. Politic vai ah liangko kikimna omzaw\n3. Daihna khangsak in kilemlohna te lemkik theizaw\n4. Ngongtat na zatkullo in thuneihna kikhiat diamdiam thei\n5. Mipite` phattuam nang kisepsak zaw\n6. Thu neite`n vaipuak langam zaw deuh in daihna om zawdeuh, cihte a hihi.\nDemocracy thu a kigen teh a kilo mun mahmah Abraham Lincoln thugen khat-in “Mipite` sung pan, mipite` ading, mipite` teel” cih ahihi. Tua ahih manin ki-ukna dang tuamtuamte tawh tehkak lehang democracy ki-ukna in “mipite` lunggulhna” kilangkhia sak pen hi. A theory dan hi leh democracy ki-ukna-ah a thunei kumpi khat akl mi tawmno te bekin gambup vai khat peuhpeuh ah ut le deih bangbangin hei gawpgawp cih bang om theilo-in thulela khat peuhpeuh ah mipite tawh kikum liailiai in, thu-le-la kizasak tangtang zawhi. Mipite mahmah zong gamvai, ki-uknai vai te suakta takin pulak khiatna khuan, suakta takin kipawlna phuanin kikholhkhopna khuan cihte pen democracy kiciante ah thu minsa hi pahpah hi (Morton, 2005).\nKi-ukna luanzia a deidei, a dawldawl, a gualgual in om-a mipite’ aw kiza zaw-in khensatna khat peuhpeuh ah mipite` thu kihel thei zaw hi. Mipi kipawlna’ thuvaihawm nading pan mun dingzong zai zaw semsem hi.\nDemocracy ki-ukna sung ah thu neihnate a kim-in kihawm linlen hi. A ukte (executive branch) ki-ukna thukhun geelte (legislative) le thukhun zui a thukhente(judiciary branch) cih bangin a thuneihnate uh kihawm dimdiam uh a hih man-in vaihawm na peuhpeuh ah thuneihna kilek kimna (check and balance of power) om zaw-in hihte-in kumpi cih pen a kiciangtan mahmah, utut-in a mawk gamtat theihloh lam kilang khiasak hi.\nKhanhun lapna theory (modernization theory) a ki-et teh gam hauhna le democracy ki-ukna pen na tonkhawm den ahih lam kimu theihi. Tu ma kum 40 ciang bang a ki-et kikteh mikhat peuh(akl) galkap ki-ukna gamte pen democracy ki-ukna gamte sang a zah nihin sum-le-pai lamah zawng zaw cih na mukhia uh hi.\nLarry Diamond in gam gina lo (failed state) ahihkeh, gam cinate a tamzawte encian le hang mikhat thuneihna(authoritarian) gamte hi ci-in na gen hi. Asia nisuahna lamgamte’ hauhna le khantohnate ih etteh paihtuam-ittuam omlo kikim takin khuan pia a kidemna, gam tuamtuam tawh sumlei sumbawlna, sang laipilna khansakna, leitang zatdan hawmsiamna, tangpi kikepkikhoina, gamsung gampua pan sum tuhna, cihte hang vive hi-in, tua thute cian takin en lehang democracy ki-ukna tawh kikel ki policy khat mahmah omlohi(Sen, 2000).\n3. Democracy Ki-ukna` Thanemna\nWinston Churchil mahmah democracy pen paubanna neilo ki-ukna hi zenzen kei a cih mah bangin, a lunglut huai tha nemna honkhat om veve in, a picing sa democracy gamte na ngawnin thanemna hon khat mah nei mawkhi. Pawlkhatte genna ah, Abraham Lincoln thugen “Mipite` sung pan, mipite` ading, mipite` teel” cihna-ah ‘mipi’ cih-in kuate taktak cihnop na hiam?, ci-in kicing a sa zo taklo zong omhi.\nGam khat-ah gamtatsiatna(corruption) khiapnop leh suak tatak le dik tak-in makai kiteelna, thu neihna ki-lek kim sakna, politic lamah zong vai puakngamna cihte, a diak-in democracy zia-le-tongte ih zat kulhi, kici hi. Ahi zongin leitung bup huam ki pawlna Transparency International te muhkhiatna-ah party khat bek-in uk gawpna a zang Sen gam in gam 170 lakpan 70-80 kikal ah om veve mawk hi. A nambat tam semsem, gamtat siatna uang semsem cihna hi-in, Sen gam-in democracy a zat zenzen loh hang leitung gamte lakpan gamtatsiatna sazian ah a laihawl pawl ah om veve hi. Democracy zatna-ah picing mahmah-in a kiciamteh India bang pen Sente sang gamtatsiatna-ah uang zawin a 94 na-ah om uhhi. Sen gam sang a uangzaw gam za val omin tua za val pan a lang sang a tam zaw pen democracy ki-ukna zangte a hihi (Xli, 2011). Joseph Stiglitz in, US te democracy pen ‘mihing 1 vote 1 ding kimlai, dollar khat 1 vote 1 ong suakta hi’, ci-in a lungkim lohna genkhia hi.\nMartin Jacques gelh ni tumna lam a om democracy gamte’ thanemna honkhat a nuai a bangin pulak khiahi.\n• - Mipite’ metang(vote) ngah nang deihluatna tawh, hun saupi ding ngaihsut geelna nei manlo-in, hun tom sung mingah nangtawh buaizaw;\n• - Gam ading vai lianpi geelna (strategic plan) cih lam thanem mahmah-in, a lem pakpak dingin vai hawm zaw. Gentehna, mipite kisap taktak a bulpite(infrastructure) vei masa lo;\n• - Mainawt mukholhna(forward-looking) lamah nang;\n• - Dinmun kepnop luatna le ngeina lui zuihna, khanglui vailuatnate lamnaih zaw;\n• - Nasepna lamah kiva tak-in gualzawhna(competency) lam thanem-in na sepna-ah picin na, siamna kician taktak nei khollo;\n• - Ki telna tawh ulian sepna (elected official) hihna le mipi lam vaihawmna zum (public administration) lamte` dinmun kikhai lua ahih manin, khangthak mipil, siam, kivate hih mipi lam vaihawmna zum-ah sepding zol zo nawnlo-in, tangpi ading nasepna ah thanem tuam mahmah. (Jacques, 2013).\nTua bek thamlo-in Latin America gam le Africa gamte` sum hauhna khannate a ki-et kik teh 1990 khit democracy a zat uhsang 1980 kum laipawl-in mikhat kia pum-ukna(autocratic) nuai-ah a om lai-un, hauzaw le khangto zaw cih kimu khiahi (Morton, 2005).\nJohn Mearsheimer in, “Democracy cihmawk pen gamsung ah buaina ong uang pianleh thuhoih tawh zawhsiam zolo thei denhi. Tua banghun teh mipite suahtakna, ki-lek-kimna cihbang peuh phawk nawnlo thukhun tawh kituak takin tang thei nawnlo hi.” na cihi.\nDemocracy ki-uk na lam a cingtak mahmah khin, a picing sa-in minthang gam a hi Italy, Greece, Spain le gam tuamtuamte mahmah zong 2008 khit sumbawl na kisiat mang(economic crisis) khitteh a democracy ki-ukna tungah lungmuang lua nawnlo uhhi. Ki-ukna hoih cih-in mipite’ kisapna te a sikzo, mipihte nopsak na a piazo a hih kul hamtang a , thanem nemnum detleh democracy dinmun ong patauh huaihi. Francis Fukuyama in bel democracy pen ki-ukna hoih pen mah hi-a, ahi zongin democracy ki-ukna a zang gamte’n zatsiam taktak lo bekhi, ci bilbel hi. (Fukuyama, 2014)\nNi tumna lam gamte’ sum bawlna kisiat mangkhit tu laitak lian hun paizia a bat suak leh 2018 teh Americate’ sum hauhna zah sang Sente’ sum hauhna tamzaw tadingin mipilte’n tuatta uhhi. Tua khit kum sawmnih bangkhitteh a zah nih phial-in khangto zaw lai dingin a tuat omlaihi. Kum 2000 khit lam a kipan leitung sum bawlna ah Sente’ dinmun thupitna ong khang mahmah ta a, globalization om dan zia-le-tong hei kawikawi theihna-ah US bang Sen gam-in thu neizaw ta ci-in, a thukim tam mahmah tahi (Jacques, 2013).\n4. Democracy ki-ukna Mailam\nDemocracy ki-ukna mailam thutawh kisai Francis Fukuyama in a genteh mailam democracy luanzia a heithei thunih gen a, tuate a nuaiah ih ensuk dinghi.\n(1) Leitung huam Nunna Laihawlte Khanna (Rising of Global Middle class)\nNunna laihawlte ongkahna, adiak-in nunna laihawl khangthak momnote-in mailam ki-ukna ziading huzap zo mahmah ding uhhi. Gamkhat-ah politic lampan a lauhuai pente zong hih nunna laihawlte mah ahihi. Adiakdiak-in mipite nunna laihawl dinmun tungkhin napi, a khantoh beh nading uh lampi kikhakteh gam buai theihi. Gentehna-in pilna siamna nei napi nasep hoih ngahlo cih a kipan, politic lam-ah amau deihna, a lunggulh te-uh ki pulak saklo, pumkham cihdan khauhtak-in kigak cip leh thuak zolo uhhi. Arab Srping zong tuate hang mahhi.\nNuna laihawl cihteh university mankhin, pilna nei, nasep kician neite, cih bangin ahuamin ki ciamteh theihi. Goldman Sachs te`n nunna laihawlte ciapteh na-ah kum khat-in $6, 000 pan $30, 000 in Purchasing Power Parity (PPP) nei na ci uhhi. European Unionte`n 2010 in lei tungah nuna laihawl mi 1.8 billion leitung ah om khin in, 2020 teh 3.2 billion ah kahto ding cih tuatkhol khin uhhi. 2030 teh billion 5 phaham tang dinghi(Goldman Sachs, 2008)\nTua hih man-in ki-ukna lam ah ki patau mahmah khat-in hih nunna laihawl a omte lungkim lohna, hehna, sinso thangpaihnate tawh kitom-in politcal movement ong suahsak khak dinguh ahihi. Patauh huai dang khat-ah twitter le facebook tawh ong khangkhia tuhun khangnote` thanemna khat-in lungphona, kumpi lang panna pan sawtvei a kimang, kikhom politc kipuahphatna(political reform) dong tung zolo thei uhhi. (Fukuyama, 2013).\n(2) Tuhun Picing Democracy Gam Kilamna (State Building for Modern Liberal democracy)\nFrancis Fukuyama mah-ih, tuhun democracy gam kilamteh a pelmawh khuampi thum ong mukhia hi. Hih thum a khauhnak leh picing democracy gam kisuak ding cih ama upna ahihi.\nTuhun Picing Democracy Gam lamna Khuampi 3\n11. Kumpi Thu neihna (State)\nKumpi thu neihna cih-in a kiciangtan gamhuang sung khat-ah thunei dang omlo mipi thukim pih ukna thuneihna hi . (A state is a legitimate monopoly of power over a defined territory.) (Max Weber)\n22. Thukhunte Ukna (Rule of Law)\nThukhunte ukna ih cihin thuman takin kibawl a ki thukim sa thukhun cihna hi. (Rule of Law is a set of agreed upon rules of justice.)\n33. Vaipuak Ngamna (Accountability/Democratic procedure)\nA kicing kizomsuak vaipuak ngamna cihna-in, kician politic zia khat hi-in, gamuk thunei mi tawmnote deihna sang, mipi bup deihna sepkhiatna, vaipuak in neih zawkna ahihi. (A substantive accountability is a true responsiveness above political system to the interest of the whole society as opposed to being responsible to only the interest of the ruling elite.)\nState kicih, kumpi thu neihna hihna bulpi-in thuneihna(power) cih hi-in, thuman tak-in angah a thu neihna tawh thukhunte bawl, gamuk, vaihawm na hihi. Gam daisak, kilem sak, cihna hi-in mipite kisap bulpite (pubic good) sepkhiatsak na-ah kizang hi. Thukhun te ukna (rule of law) le thukhun deih bangin zang ukna (rule by law) kibang lohi. Galkap ki-ukna tampi-ah thukhunte a utut un, zangin mipite uk uhhi. Kumpi thuneihna a uat luat loh nading in thukhunte ukna le vaipuakngamnate-in tua thuneihnate(power) ciangtan kik leuleu hi. Tua thum teng ki lek-kim thei uhhi. (Fukuyama, 2004).\nSente ongkhan mahmahna huzap hangin, ni tumna lamte` kiuk zia kilaih-in mipi thuneihna (democracy) le mikhat thu neihna(meritocracy) ki-uknate kigawm, gam ukna zia khat nitumna gam lamte ah kizang khangel dinghi (Jacques, 2013). Democracy lampi totna-ah ni tumna gamlamte` liberal democracy ki cici pen lam nam tampi tak omna pan nam khatbek zong onghi theilel dinghi. (Zakaria, 1997).\n5. Democracy a Khekzo Ki-Ukna (Alternative to Democracy)\nKum 30 kikal sungin Sen gam pen lokho a zawng pen gam hihna pan thakhat thu-in leitung bupah a hau pen nihna gam suakta hi. A gammi milip million 600 val (gammi bup gawm lakpan 80%)bang zawnna pan lakhia zo ek uhhi. Tu dongmah nisim-in sum bawlna thakthak kiphuan ngekngek a nunna laihawlte ong khang zuahzuah maihi (Xli, 2011).\nFrancis Fukuyama in democracy ki-ukna a demzo, a lauthawng sakzo ki-ukna in Sente` ki-ukna zia hikha ngel dinghi, cih gen-in Martin Jacques inzong hih Sente` ki-ukna zia in nitumna lam gamte democracy nangawn kikhel sak zo thei dinghi, ci-in ummawh tahi.\nSente` Ki-ukna Zia (Chinese Governance Systems)\n(A) Francis Fukuyama Muhna\n11. Kipna le Thu neihna zelhzawhna (Steady and Spread of Rule)\n1078 pek a kipan Sente` kumpi kilaihna, kiluahnate ih et-teh kiptak le a daithei pen-in semzo hiathiat uh a, gam buaina omlo-in thu neihna kiluah suk diamdiam uhhi. Tua bang ki makaihna ziate hangin kua kumpi kah tase mahleh kumpi` thuneihna-in gambup zeelzo veve mawkhi.\n22. Kumpite kia Ukna thuneihna (State Autonomy)\nSen gampen Communist party khat kia ukna nuaiah om ahih man-in gam ading na hoih khat peuhpeuh sepna-ah kitot, kiseel, ki nawngkai sakna omlo-in deih dandan lungkim tak-in semthei pah uhhi. Nitumna lam democracy gamte ah hihbang sepding lem ngeilo dinghi.\n33. Etteh huai Ki makaih Zia (Moral Characteristic)\nSen kumpite lungsung ah Confucious thuhilhnate thuk takin teeng a, Confucious in kumpi makai ahih limlim nakleh gammi a kua mapeuh sang etteh tak zaw hamtang ding cih limhilh phadiak hi. Tua ahih manin Sen gamah ah ulian, kumpi makai ding ahih nakleh mi mawkmawk khatpeuh in ut hun in septheih ziauh hi peuhmah loin, gam-ukna pilna, makaihna pilna cian takin sin, ki pantah, ki sit dikdek phot uhhi. (Fukuyama, 2014).\n(B) Martin Jacques Muhna\n1. Kumpi thu neihna in Innkuan Lutang (State as a head of Family)\nSente kumpi thuneihna ih etnop leh innkuan tawh tehkak lehang siang takin kimu hanhan lel hi. Confucius muhna ah innkuan cihpen gamkhat ki lamna-ah etteh ding lim khat hi pahhi. Tua gam uk `KUMPIPA` pen innkuan makai `PA` cih dinmun hipah lelhi. Tua ahihman-in innkuan khat, pa-le-tate kikal kipattah, zia pen Sente gam ki makaih zia ongsuak hi.\nSen gam ah kumpi le mipi kipawlnate kizopna pen ni tumna lam gamte` kizopdan tawh ki kelki lian hi. Democracy ngeina thugil tampi tak Sente ngeina ah a omloh lam kitel pahhi.\nConfucius ngiat-in zong kumpi thuneite`n mipi pum sawlna, tawsawnna cihte sang makaite thugil upna hoihte tawh gam makaih zawkding cih ultuing sakhi. Tua ahih man-in makai hoih tel hamtang ding, ki pantah ngiatngiat, ki sit dikdek khit bekteh panmun kipiak ding deihzaw uhhi..\n2. Kiva tak-in gualzawhna (Competency)\nTuma kum tul malai Han ukpite kumpi sep a kipan kumpi zum a nasem, thunei ding ut peuhmah laivuan sak masa hamtang in tuapan mat hoihin gualzote bek teel cih ngeina hoih mahmah khat neikkhin uhhi. Ni tumna lam gamte`n mipi a tam zaw thu neihna (democracy) zia khauhtak-in alet mah bangun Sen gamah mi tawmnnote thuneihna (meritocracy) zia khauh takin pom uhhi. Tu dongmah a ngeinate uh kizom paisuak lai-in tua mi tawmno ukna thunei nuam peuhmah lah laivuan masa sak ngekngek uhhi. Sen gamah university hoihte ih kahnop leh zong sum ih nei zongin ih pilna ong sit ma dikdek phot uhhi. Sang kah nading, kumpi zum ah nasep ngah nading, cihte ah zong tua bangmah ki sitsit dikdek masa ngiat uhhi.\nTua ahih manin Sen kumpi uliante pen kiva, siam in muanhuai thei mahmah a, mipil misiam tengmah kigawm uh suakhi.\nTu dongmah Communist party sung hita le kumpi lam uliante sung hita le kivakna khang semsem a, a diakdiakin panmun hoih neisate zong kum beisim a sepna sate uh khauhtak-in sitkik, lungngai kik, ngaihsun phakik den uhhi. Ki koihkhong ziau cih omlo uhhi.\nKumpi thunei sung a lutkha peuhmah ahih leh pilna, siamna, le tuahkhak tampi tawh picinng suakpah hi. Tu lian laitak Sen gam ah president le Communist party ah general secreaty sem Xi Jinping hih panmun angah nang kum 30 val ngak khahi. Za niam pen pan nasep kipan-in Sen gam sung a om gam neu nih le khua pi khat a uk khitteh hihbang dinmun tungto pan suakhi.\nSen Kumpite` thanemna zong om mah a, ahi zongin amau thakhauhnate pan pilna ihlak kulhi.\nTua thakhauhnate in;\n- - Khantoh nading geelna lianpi neithei, hunsau pi ngim kholsa-in na mukhol, geel, makaihna ah siamna kivak na ultung sak;\n- - Nasep zo;\n- - Na sin-le-sit ukin, a kizang thei le zang theilote khensiam-in, teelsiam;\n- Sen gam khantohna-ah thugil khat ahi, a phamawh tangpina zatkimnate (infrastructural projects) ciantak-in bawl;\n- - Khat-le-khat kinekngaih cih omlo. Gentehna, US bangah mi haute in kumpite thukhensatna-ah thuzawh khinkhian theihi. (Jacques, 2013).\n(C) Eric Xli Muhna\nSente political scientist khat ahi Eric Xli in TED talk ah a thugenna ah Sen kumpi ki-ukna ziate kammal thum tawh suahkhia hi. Tua kammal thum pen Sen kumpite tumdanna nam thum te hipah hi. Ama genna tungtawn-in Sen Communist party in hihna thum nei a, kituak takin uktheihna (adaptability), mi tawmno ukna (meritocracy) le mipi thukim pih thu neihna (legitimacy).\n11. Kituak takin Uktheihna (Adaptability)\nLeitung ah a gol pen gam ahi Sen gam pen Communist party in kum 64 val bang ukta hi. Tua kikal sung leitung thupai zia tuamtuam, gam kikhelna tuamtuam Sen gamah ki tuakto ngelhngelh in Great Leap Forward, privatization, market reform cih dan akipan ki makaihna zia-le-tong a kikhel ngelhngelh hangin Communist party-in tua kikhelnate tawh kituak, lemtang ding policy hoih nono zang theiden hi. Deng Xiaoping' makaih market sumbawlna a kipan Jiang Zemin uksung politic lam kipuahphatna tampi omin tuate khempeuh enle hang atung Mao Zedong hun lai-in a piang dingin a ki-um ngam hetloh kikhelnate a hihi.\nCommunist party in a etlawm cih ciang hilo-in ki sam bangbang-in amau-le-amau kipuah toto uhhi. Gentehna, panmun lakna kumtawh ciangtanna cihte hipah hi. Nidang hileh makai khat-in a sih dongmah ukna thu neihna len tentan thei mawkhi. Mao Zedong mahmah in zong tuacih makaih hi. Ahi zongin khangthakte`n a kilawmlo ngeina hoihlote phiatin tun a hih leh kum 68-70 ciangbek thuneihna neisak laiuhhhi.\nTu ma kum 30 a kipan tuma kum 10 dong leh tu hun ciang dong mahmah in ki-ukna policy lemtuah, puah toto uhhi. Aniam pen veng makaihna kipan tu dingmah a lianpen makaihna dong ki puah toto uhhi.\n22. Mi tawmnote-ukna (Meritocracy)\nKi-ukna lam ah Communist party pen mi tawmnote thu neihna a khauhpai mahmah kipawlna khat ahihi. Sen gam bup vai thu nei pen mi 25 lian om-in tua 25 te sung lakpan mi 5 bek ulian beh-le-phung pan khangkhia-in a dang 20 te pen mi mawkmawk takpite sungpan makai suakte hi veve hi. Tu laitak Sente` president le premier bangbel mi mawkmawk innkuan sungpan khangkhiate uh ahihi.\nTua thunei pen ulian 25 te nuai-ah thunei ulian 300 om leuleu in tua 300 te sungpan zong a tam zawte mi mawkmawk innkuan sungpan piangte na hi-uh hi. Tua hih manin ulian suak Sen makai peuhmah amau siamna kivakna le hanciam tawmna tawh makai a suak uh hizawhi.\nCommunist party ki-ukna sungah bang mipil mi kician tam mahmah in sumbawl company liante sang bang mipil hauzaw lai uhhi. Tua mi muanhuaite party masuan na-ah a khauhpai mahmah engine uh hipah hi. Party kilamna-ah a thu pipen thum-in kikhen uhhi. Gammite vai sepna (civil service), kumpi makaih sumbawlna (state-owned enterprises), le tangpi kipawlna ahi university, veng kipawlnate sepna cih bangin khen thum suah uh a makaite panpih khawm uhhi. University pan sangmante khawm pahlian uhin za-le-panmun niam penpan kipan to sak uhhi. Panmun niam pen "keyuan" [clerk], kici a, tua khitteh fuke [deputy section manager], ke [section manager], fuchu [deputy division manager], le chu [division manger] cih ga makai pi suah nading za khanna dawl 4 nawk toh masa sak uhhi..\nKumsim nasepna kisit kikna om denhi. A tungsiahte, zum nasep pihte, a nuaisiahte cihbang-in adang tuamtuamte`n mi khat nasepna thangah-in a thukim khit uhtteh gammite` muhna zong kidong hamtangin tua teng khit petpet teh za khang theipan hi.\nTu laitak Sente@ kumpi Xi Jinping bang kumpi a suah nading kum 30 vilvel bang hunla hi. Khua hausa pan kipan in a kivakna le kiciatna tungtawn in za khang toto hipan hi.\n33. Mipi thukimpih Ki-ukna Khuan Neihna (Legitimacy)\nNi tumna lam democracy gamte`n kiteelna(election) pan mipite` metang(vote) tawh ulian suakte bekin diktak le lampi mantawh mipih thukim pih thuneihna ngah hi, cih um uhhi. Ahi zongin thukhat-ah, kiteelna lianbek lampi khat om hilo, tua mipi thukimna ngah nading lampi dang om luazen hi. Kiteelna om zenzen lohhang kiva tak-in makaihtheihna in zong mipi thukimna ngah lua hi.\n1949 kumin Communist party in thuneihna la a, tualgal khauhpai mahmah hi. Tua hun lai ahuamin gen lehang Sente mihing khat-in kum 41 ciangbek khansau hi. Tun ahih leh leitung bupah gam hau pen nihna suak-in mipite`n cihtheih nopsakna tawh kidim zihziah hi.\nPew Research cih thu kantelte` mukhiatna-ah Sen gammi buppan 85% in gam mailam manawt zia tawh kisai lungkim mahmah uhhi. 70% in tuma kum 5 laisang tun hauzaw ing ci uhhi. Ka mailam hoih zaw lailai dinghi cih a um 82 % tak hizen hi. Financial Times te’n Sen khangnote’ ngaihsutna dotna-ah Sen khangthak khangno 93% in gam mailam ding hoih dingin um mahmah uh, cih mukhia hi. Hihte en lehang mipi thukim pih ki-ukna hi keileh bang ki-ukna hizen dinghiam? (Xli, 2011).\n6. Sente` Ki-ukna Zia Mailam (Future of Chinese Governance System)\nLarry Diamond inbel Sen gamah ki-ukna lam a kikhel ding a geel kei uhleh sumbawlna-ah thanemin gam hauhna ong kiam zenzen leh Sen kumpi-in politic lawhsapna le mipi thukim pihna lawhsapna tuakin buai ngelngel veve ding hi, cih gen hi. Larry Diamond mahin, Sen gamah tuzawh kum 10-15 teh democracy zang ngelngel hamtang dinghi, cih thusuak neihi. Martin Jacques inbel Sente gam khantohna kizom dinghi, amau ngeina tawh kituak takin democracy ki-ukna lampan a hoihte la-in gawmtuah khathei dinghi. A diakdiak-in Japan le Singapore lamte ki-ukna pan pilna lakbeh laiding uhhi, cih lamet sak hi.\nEric Xli tuatna ah tuzawh kum 10 the Sen gam-in America sang hauzaw ta dinghi. Gam haupen suakin mikhat sumlut pen a khangto lai gamte sang tamzaw dinghi. Gamtatsiatna (corruption) bei siang zolo ding a, a hih hang kiam mahmah in Transparency International te tehna ah a 10 na pan 20 na kikal ah tungzo dinghi. Sumbawlna le politic lamah kikhel toto lai-in party khat ukna ahihna zong kiptakin kho suak dinghi, cih genhi.\n7. Thukhupna (Conclusion)\nSen gamte ki-ukna zia pen a tumdang, a tuam ngiat hi-in gam khempeuh zattang theihlah hituan lo hi. A diakdiak in sum bawlna lamah ngaihsutna puahphat kulhi a, makai teelna-ah thugen siampong, minthang pong hilo-in, makaite siamna le a vai zawhsate enin teelkul dinghi. Larry Diamond genna-ah “tu dong mah leitung ah kicing taktak democracy ki-ukna om nailo hi” a cih mah bangin, picin zawk theitheih nading puah huaite kipuah mengmeng kulhi (Diamond, 1999) tua hileh kiteelna democracy pan galkap ki-ukna lam nungkik lo-in a picing democracy gam tamzaw semsem kha dinghi. Democracy le kilemna pen kizop na khat nei-in democracy zang gamte peuhmah khat-le-khat kido ngeilo uh ahih man-in, democracy gam phazah in mailam gam kidona omdan dingzong ong tuatsak thei dinghi. Tu khanghun ah eite` vaipuak-in democracy ki-ukna in leitung ah daihna omin patauh venna ahih nading a hihi(Zakaria, 1997).\n- Diamond, Larry. 1999. Developing Democracy: toward consolidation. Baltimore: Johns Hopkins University Press.\n- Freedom House. 2015. Freedom in the world Report. New York.\n- Fukuyama, Francis. 2004. State building: Governance and World Order in 21 Century. Cornell University.\n- Fukuyama, Francis. 2015. Why Is Democracy Performing So Poorly?. Journal of Democracy, Volume 26. Johns Hopkins University Press Gallie, W. (1955). Essentially Contested Concepts. Proceedings of the Aristotelian Society, 56, 167-198. - Hobson, Christopher. (2013). The Limists of Liberal-Democracy Promotion. European ResearchCouncil.\n- Jacques, Martin. (2013) How China will Change the Global Political Map. Transatlantic Academy Paper Series. Retrieved from Morton H. Halperin, Joseph T. Siegle, Michael M. Weinstein (2005). The Democracy Advantage Routledge. - Ober, Josiah. (2007). The Original Meaning of “Democracy”: Capacity to do things, not majority Rule. Standford Working Papers in Classics.\n- O'Donnell, Guillermo A. 1973. Modernization and Bureaucratic-Authoritarianism: Studies in South American Politics. Berkely: University of California.\n- Sachs, Goldman. 2008. The Expanding Middle: The Exploding World Middle Class and Falling Global Inequality. Global Economics Paper No:170\n- Sen, Amartya. (2000). Development as Freedom, Alfred A. Knopf. Inc. pg 146- 159.\n- Zakaria, Fareed. (1997). The Rise of Illiberal Democracy, Foreign Affairs, pg 22-43.\n- Eric X.Li. A Tale of Two Political Systems. TED Talk. 2011. Retrieved from (https://www.youtube.com/watch?v=s0YjL9rZyR0) accessed on January 10, 2015\n- Francis Fukuyama. Building a Modern State in 21 Century. Leadrship Forum 2014. Youtube. Retrieved from (https://www.youtube.com/watch?v=PRyd6nIo9N8) accessed on January 15, 2015\n- Francis Fukuyama. Speaking of Future. Global HR Forum 2013. Youtube. Retrieved from (https://www.youtube.com/watch?v=xQWWGrs6xGI) accessed on January 15, 2015\n- John Mearsheimer. “Will democracy have competitors in the 21 century?”. Retrieved from (https://www.youtube.com/watch?v=lzqkXhdo0qc) accessed on June 20, 2015.\n- Larry Diamond. Democracy Ideas. Larry Diamond Interview. Youtube. Retrieved from (https://www.youtube.com/watch?v=jkb5PfBgg0Q) accessed on January 12, 2015\nLai Gelh Pa ;\nTg. Pau Sian Lian @ Lianpi\nM.A, Ph. D (Political Science), Waseda University, Japan. (2014 kum sin kipan)\nLaibu Pilna Thu Thuluui/Articles\nItem Reviewed: Democracy Ki-ukna` Mailam le A Hoihzaw Dang (The Future of Democracy and Its Alternative). Description: Rating: 5 Reviewed By: Cinpu Zomi


timestamp: atn

url: =Nuailam pilna leh tunglam pilna ~ Tdkhen :: ZOMI DAILY\nNuailam pilna leh tunglam pilna ~ Tdkhen\nposted on 23 October 2017 at 9:25 am UTC+9:30 Lomkholna: News, Tdkhen\nNUAILAM: Leitung pilna. (Gal 5:19-21; Jeim 3:13-16).\n1. Kha lam thu, nungciang thu, sihkhit thute lungngaihna om lo!\n2. Nuntak sung nopsak nading, a tam thei pen mu ding, ei’tha tek tawh ding ding, a niamte niam, a sangte sang, kilainatna om lo!\n3. Aituam lungsim neihna, ko pawl, no pawl, tua pawl cihte, pawl lungsim, nam lungsim neihtuamna, ei’tung bekah Ni a om ding banga ngaihsutna, ei’pate ei’siate bek a hat ding, a pil ding banga ngaihsutna, lungsim zai lohna!\n4. Huaihamna, kidemna, minthan nopna, tungtuan nopna, nahoih khat eima’ sep suah sak nopna, thuhoih khat eima’ phawk suah sak nopna, phat ngai, kipahtawina thupi sak!\n5. Gitlohna, lungsim kawi’na, ngian neihna, siat kaihna, mawhna zonna, mawhsakna, a pawl’pih lo peuh hai muhna, gensiat phuisamna, angsung pilna!\n6. A deih khat peuh lampi om takeileh ngah teitei nopna, lamdawt lungsim neihna, ngahpah, mu-pah, neihpah nopna, lungsim manlang, ngaihsut manlang, mi hawmthawh, lungtom, hehbaih!\n7. Pahtak khat peuh tungah kinga, lawmngaih khat peuh tungah ki-ap, a suakthak peuh nuam’tuam, khuahun zui-in kidangdang, lungsim dangdang, mizia dangdang, nu-le-pa’ zia thei nawn lo!\n8. Thaangtatna, noptatna, pang’tatna, leitung melhoih-nate iplahna, pumpi deihnate zuihna, hat napi thadahna, phawk napi mawk om’ na, hing napi si!\n9. Lungsim kiliatsakna, lungsim kiphatsakna, kihilhna ngaih theihlohna, a hoih banga kilatnopna, biakna sungah kineihna, tua biakna a vangliatna deih tuan lohna, deih dan-a biakna zuihnopna, pahtak deuh thuhilh deihna, deih dan thuhilh deihna!\n10. “Leitungah ko minam, ko beh, ko pawl hong kici pian cihte, “Ei mi, ei beh, ei pawl panin ko innkuan hong kicipian” cihte, “Ko innkuan panin kei a zong pen, a lam pen, a khoi a vaak pen, ka innkuan ka vaaksa hi” cihte ahi hi. Hibang ngaihsutnate pen lei lam, nuai lam pilnate ahi hi.\nTUNGLAM: Vantung pilna.(Gal 5:22-23; Jeim. 3:17-18)\n1. Tunglam pan hong pai pilna in a masa bel in a siangtho hi.\n2. Pawl lungsim neilo-in khat peuh tawh kilem kawikawi thei hi.\n3. Hehpihna nei-in deidanna om lo hi.\n4. Khen’tuam neilo-in mi khempeuh lawm-et hi.\n5. Kineih khem lo in a hihna bangbang kipholak ngam hi.\n6. Kilemna bulphuhin a om na peuhpeuh lungmuang kha-muang sak hi.\n7. Hih pilna pen ama khang sung bek hilo-in, a khang kidawlin khaici bangin neih tohtoh a sawm hi.\n8. Itna, lungdamna, lungnopna, lungduaina, migitna, hoihna, cihtakna, diknate a thuken pi ahi hi.\n9. Pumpi ki-uk zawhna thupi sak hi. Mi zulhzaute in lawh ngei lo hi. Thu ginalote ah a lungdam thei kei hi. A simtham leh a kilang mun-a om’ kilamdang lo hi. Siangthona, thumanna, dikna a nuntakpih hi.\n10. Tunglam pan hong pai pilna in tunglam mah pan hong pai Jesu Khris khuak-le-lungtang ahi hi. Khris ka nei hi a ci mite in hih pilna a thupi ngaihsut ding uh hi.\n(1) Nidang hunin kamsang leh kumpi kopin na a sem khawm uh hi. Tu hun ciangin kamsang lungsim leh kumpi lungsim mukhawmin na ki sem ta hi.\n(2) Pumpi khat sungah nuailam pilna leh tunglam pilna a om khawm hi. Kua mi, kua pawl genna hilo hi. Nuailam tunglam na thapiak nopnop nangma’ thuthu ahi hi.\n(3) Khris a mu nuam mite in Khris’ mite a en ding uh hi. Amah in kum 30 ciang tavuan la-a, a ban kum 60 ciang a mite’ tavuan ahi hi.\n(4) Akpi nokai nih hong kituleh, a note khuaphawk lo kim lai, patau in hong ciak deda uh hi. A kua’ no sawn hiam cih zong kithei nawn lo-in, a pite’ kituktukna ah a zui luailuai uh hi.\n(5) Galkap mangpa General Jesu in kilemna bulphuhin, Pasian leh mihingte hong kilem sak hi. Tua kilemna nasep a sem dingin eima’ khangpih ciat, eima’ khangual ciat, eima’ lawm ciat tungah tavuan hong pia hi. Tdkhen\nPrevious: A (3) veina Zomi Innkuan Naypyitaw Khuado 2017\nNext: Bolivia gamah Nurse pasal khatin asisa numeikhat ompih ahih manin kiman\nAzak nop mahmah Ngaihsutna in’ Hong Lungnuam sak’\nKalaymyo Khuahun Pawlkhat:- (April 14, 2015)\nItna bucing (Margarete Gawtier) Part 3\nKhang kizom thupha maw (or) khang kizom samsiatna?


url: =posted on 20 February 2019 at 8:12 pm Lomkholna: News, Zomi\nTu laitak Zomi sungah kipawlna thahat tampi om a, tuateng pen akipawlkhawm liai liai dingin akihan ciam mahmah laitak ahihi. Lungdamna leh Lunggulhna tawh, Rev. Pau Khan Khai\nPrevious: How Came Our Chin National Day (February 20, 1948) ~ Khup Khan Thang


url: =ZAM Thupuak :: 24 Jun 18 DHS (Lahwaka) kikhak :: ZOMI DAILY\nposted on 23 June 2018 at 3:15 pm Lomkholna: News, Refugee, ZAM, Zomi\nTeel Khialh Theih Nam Thum :: Na nuntakna ah kalsang khat nasuan ciang, lawhcinna khat natuah ciang abanah bang omlai hiam ci’n na ngaihsun ngei hiam Namuh tam semsem, natheih tam semsem, natuahkhak thu tam semsem leh leitung pen na lamet banglo, na lunggulh banglo nasa mai ding hi. Lungkiathuai in thanem in na omkha thei hi. Banghang hiam cih leh leitung pen mawhna tawh a kidim hi-a, Honpa, Gumpa hanga lametna nei bek ihi hi cih Christian biakna zui khempeuh in i thei hi. Leitung pen mite hong nopnehna gam, lawmte hong ciampelna gam, nu le pa kitotna hanga kikhenna gam, zawnna ngauna hanga gentheihna gam, zi le pasal hikhin napi kikhen kikna gam, lametna om nawnlo kikeuh tawh kibang phiala lungkiat theihna gam, innkuan ki-it mahmah….. Read more >>>\nAussie Embassy na lut ma in kipawlna zum (ZAM) ah hong pai in na tangthu te uh leh bang ci dan in interview lut ding cih te hong kikuppih masa hamtang un. Aussie Embassy lut in ih dawndan te tungtawn in ih mailam tampi hong ziakai leh hong nawngkaisak thei ahihmain thupi ngaihsut in kidawm ciatni. Aussie Embassy ah Interview alut Zomi tampi tak ki gingna omlo ahih manin ama uh tampi kikhak ahihmanin a lut lai ding peuhmah in na interview vai ding hoihtak na kiging theih na’ng ZAM zum hong pai masa zaw in.\nZAM member te sung pan in MyRC (TRIS) a bawl nuam leh a lunglut te in ZAM zum ah min sazian kipia thei hi. Hih MyRC(TRIS)card bawl nading akisam teng (1) Tulai tak na tawi card (2) Mei/Tui bill khat (3) Kiteenna lai (4) Nausuak lai (5) Sisan Group thei ding (6) Nasepna Company min or Sai min (7) Nasepna mun full Address Hih card bawl man pen RM 500 hi dinga, ZAM Zum ah piakding hilo-in MYRC (TRIS)-Office ah piak ding a hihi, Gentehna-in lemlohna khat a om leh RM 500 hong piakik ding uh hi, tuabanah kum (18) nuaisiahte leh kum (59) tung siah te in abawlman piak kullo ding uhhi.\nTulai tak DHS ulian te Malaysia pan a ciah laitak hi-in bang hun hong pai kik ding cih kigen thei nailo hi. DHS interview ngakte in lungduai takin ih ngaksa bangmah in ngak lai ni.\nUNHCR zum ah interview na pai ding ciangin kigingnaomlo pi in pai kei in. Interview ah khat vei na gen thu te hoihtak in kiciamteh ahih manin kilaih kik nemnu am thei nawnlo hi. Khat vei ih kiciat lohna hangin mailam tampi kikhak suak thei hi. Tua ahih manin zum ah interview ding nalut ma-in nathute hoihtak kigingkhol inla na kiging dan ding natheih kei leh ZAM zum ah hong pai in.\nMaranatha Music Ministry leh Music Studio a phuan khia Stephen Vocal band pan Sia Stephen Mang in Malaysia hong zin sungin ZAM zum ah hong hawhin Zomite ading thungetsakna leh thapiak na hongnei a kilungdam mahmah hi. Topa’n siapa leh a innkuan te thupha hong piak sakin ama min adingin hong zang semsem tahen.\nUNHCR zum ah vai tuamtuam te nadawp nop leh UN vai tuamtuam dawp/kan nuam te in Thursday leh Friday nite ah kidawp/kikan thei a, zingsang nai 7 lap hamtang leng hoih pen hi. Zato lam tawh kisai vai naneih leh Monday, Tuesday leh Thursday nite ah zingsang 8:00AM pan 12:00 Noon sungin kipai thei hi. Livelihood tawh kisai Wednesday leh Friday ni te ah kidawp thei hi.\nUNHCR pan in Chin State pan hong pai gambel mite vai a pulakna tawh kisai in lungkim lohna, thuman lo ahihna leh ih gam ah lungmuang takin ciah theih ding dinmun hih lohna te khempeuh kaikhawm in UNHCR zumpi ahi Geneva ah puak dingin ngelna thak kinei hi. Adang thu tuamtuam te kihel loin hih gambel vai lian ah awkhat, lawngkhat in gingkhawm in sepkhop ding gelna tawh meeting kinei khawm a, ICC (Independent Chin Community) in makaih hi. Tua kimuh khopna sungah Pawlpi kem siate, Kipawlna makai te leh a lunglut mipi te kihel in kikum khawm a, hih kikup khopna pan ih kaihkhop teng a sawtlo in Geneva ah kipuak ding hi.\nTulaitak pen ih omna gam kumpi thak kikhelna tawh kizui in hun paidan khat hong kikhelta hi. Tua ahihmanin ih omna ciat pan omdan, khawldan, hawhna ciahna leh vaksuk vaktohnate ah pilvang kawmsa in vakin, a kisam lopi in mawk vakvak kei zaw in. Inn kiim innpam ah minam dangte mitdong lo ding kidawmin, gamtatna ah ki khual ciatni. Kimat kihen zong hong tam semsem ahihmanin na lawmte, na pawlpi kem siate ahih kei leh na khua makai te kiangah na phone No. leh Card No. copy te uh kem sak/thei sak hamtang un.\nZAM Thupuak PDF >>>\nZAM palai te, Pawlpi siate, Upa te leh Khua makai te khat peuhpeuh ii phone no. ciamteh in lotngah hamtang in. 01-06-2018 ni-in Malaysia Home Affair Minister Muhyiddin Yassin in Malaysia gamsung ah thumanlo in aom nasem mi khempeuh hemkhia dingin ka khensat khin uh a, tua tawh kizui in na kasem ta ding uhhi. Nasep theih na tawh kisai in Rehiring Programme pen 30-06-2018 ni-in bei ta dinga, tua nungah hih thumanlo a om gamdang mite vai kilim pat ding cihi. Tua ahihmanin mipih a kuama ciat kidawm in pilvang takin om ciatni.\n1. Lam Niang (Kansau) GHKL\n2. Than Zaw (Yangon) GHKL\n3. Khai Tan Thuam (Saizang) Kelena Jaya Clinic\n4. Awn Khan Dal (Tungzang) GHKL\n5. Hau Khan Gin (Ngalbual) IPR/ACTS\n1. Thang Sian Hon (Sawbua) Bukit Jalil Camp ah kimuh pih theic\n2. Thang Muan Khup (Sawbua) Bukit Jalil Camp ah kimuh pih thei\nOffice ah semding Mi 1 ki nawh deih Computer hoihtak a zang thei hi ding. Mikang pau/English siamding UN/ZAM Card khat zaw zaw tawi hamtang ding. Off day-kal1 khatvei Off. Omna pia-Anpia Khasum – RM1800 – RM2500\nAmun-Sunway Pyramid gei\nZomi nasep neilote ading nasep nam tuamtuam om den hi. Nasep tawh kisai :Sia Khuppi – 016 3838 014, 011 3563 2059\n1. ZCF-Canaan Pawlpi RM100 Panpihna hongpia khempeuh tungah genzawhloh lungdamna lianpi ZAM pan kong tangko uhhi. Hi danin I pan khopnate hang in tuni dong a kalsuan zo I hihi. Topa’n Zomite adingin mapang zo semsem dingin thupha hong pia tahen.\nPrevious: Kuala Lumpur khuapisung ah huihpi leh guahsia kithuah, singkung abulpan kilongkhia\nNext: Kuala Lumpur khuapisung aom Bank ah damiah lutin, RM17,000 puakhia


url: =As Samsudin: SEGMEN PENCARIAN BLOGLIST LETOPSS BY EZA BOOM BOOM\nEza boom boom 23 December 2020 at 15:22\nHi As! :) Terima kasih sudi join segmen Eza, very appreciate it! Happy blogging dan ceria-ceria selalu tau!\nas samsudin 24 December 2020 at 15:52\nSama-sama... u too :)\nWarisan Petani 23 December 2020 at 22:15\nas samsudin 24 December 2020 at 15:53\nKasih Juju 29 December 2020 at 12:18\nas samsudin 29 December 2020 at 16:21


url: =Singapore ah World Cup sum kitahvai tawh mi 31 leh sum $1.25 Million kimankhia :: ZOMI DAILY\nposted on 5 July 2018 at 3:19 pm Lomkholna: News, Sawltak, Singapore, World\nSingapore gamsung ah phalna omlo, thukhun tawh kituaklo in World Cup sum kitahte aki matkhiatlaitak Video Clip pen Singapore Police Force te’n amau Facebook Page tungah zanni (July 04) ni in khahkhia uhhi.\nTuabangin World Cup sum kitahna “Gambling” akimawlte aki matkhiatni, Operation akibawlni pen July 02 hi a, akigawm in mi 31 kimankhia uhhi.\nWorld Cup Gambling tawh akiman tepen pasal vive hi uh a, kum 22 panin kum 74 kikal hi in, World Cup tukpeng kimawlna pen azo alelding sum kikham uh “illegal football betting” cihtawh akimankhia ahihi.\nSingapore Police Force te’n akhahkhiat uh Video Clip sungah Police Officer 2 te’n sikkongkhak Drill tawh atankhiat laitak kimuthei a, mei-am lengkhia ziahziah hi. Sikkongkhak “Metal Gate” a attankhit uhciangin asungah kongkhakpi “Door” pen siktawn khattawh khahphei in kongkhak hongphei uh a, innsung ah alutlaitak uh kimuthei hi.\nVideo: In an operation against unlawful World Cup remote gambling conducted on 2 July 2018, police officers from the Criminal Investigation Department, Police Intelligence Department and the Special Operations Command mounted simultaneous raids at multiple locations islandwide. 31 men aged between 22 and 74 were arrested for their suspected involvement in illegal football betting under the Remote Gambling Act.\nTua Apartment sungpanin Police Officer te’n Laptop, sum Cash leh Document laithupi pawlkhat mankhia uhhi. Tuabangin Singapore Police te’n World Cup sumkitah te amatkhiatna panin akigawm in sum S$1.2 Million mankhiathei uh cihi.\nMore: Singapore ah innteknu athatlum Myanmar innteng Zin Mar Nwe pen sihdan kipia theiding\nHihbangin thukhun tawh kituaklo in sum kitah, Unlawful World Cup Gambing te aki matkhiatna ah Criminal Investigation Department, Police Intelligence Department, Special Operations Command te kihel uh a, July 02 ni in Singapore gamsung muntuamtuam ah Operation abawl kawikawi uh ahihi. Sawltak #zomidaily\nPrevious: I Pasian hoih hi ~ Dong Mung\nNext: World Cup kimawlna khuapi ah mawtaw in khetawh lampai te ataihlaitak Video\nTedim khua khantohna ~ Khup Khan Thang\nA khangto ding mite’ lungsim puakzia leh nasep zia ~ Khup Lian Thang\nChristmas Wishes 2015 ~ Bishop Lian Khen


url: =Tua Bel Kei’ Khuamial Hi Ve’n! ~ Rev. Zam Khat Kham :: ZOMI DAILY\nposted on 16 March 2015 at 10:36 am Lomkholna: Article, Biakna, Zamkhatkham\nTua Bel Kei’ Khuamial Hi Ve’n!\nKum li khawng a pha pan naupangno ithuai mahmah khat a nunote’ inn ah Sani leh Nipi sung sawm giak hi. A nuno leh a pano ngai mahmah ahih manin nuamsa mahmah hi. A nunote in zong ta lah nei lian nai lo uh ahih manin ngekbawl mahmah uh a, a inn-a a ute a naute tawh a om henhan uh sangin kingekbawl zaw ahih manin nuamsa mahmah hi. Kimawlna “game” tuamtuam khawng kimawlmawl-in nitum khuamial lam nangawn phawk kha lo liang hi.\nLup hun hong tung ta hi. A nuno in a lup nading inndei (khan) khat sung ah lupna a nuam mahmah-in bawlsak hi. Laisiangtho tangthu khat simpih-in khim hi. A ihmut zong suak pian diaidiai tham ta hi. Tua ciangin nuno in mei sukmitsakin, puanza hoihtak seh a “goodnight kiss” a piak khit teh, “Nuamtak ihmu in aw, zingsang teh kikhawm dingin, tua khit teh “mall” ah hong vakpih ning ei, ci-in vaikhak hi.\nTua khit deuh ciangin a nuno in bang a ci peuhmah hiam, a ihmu thei hiam, cih a lungnuam lo ahih manin a kongkhak tawm khat hong khiankhian-in va vil kik hi. A naupang na ihmu het lo mawkin na kidik damdam-in ka kap niainuai mawk hi.\n“A bangci na hia, ke’n a ihmu khin ding hong sa hi ve’ng?” a cih leh,\n“Kei khuamial sung ah lau hi ve’ng. Khuamial lua hi ve’n” ci-in dawng kik hi.\n“Na inn vuah zong khuamial sung/lak mah a na lup den hi lo maw! Na ihmut ding teh na nu in mei hong sukmitsak den ve,” a cih leh,\n“Tua bel Kei’ khuamial hi ve’n” a cih kawmin kidik kik damdam leuleu hi.\nAma’ khuamial? Ama’ khuamial cih bang om ahi tam mataw! Ama’ khuamial lauhuai lo-in a nunote’ khuamial lauhuai deuh ahi tam! Kibang lo hi’n teh mataw! Kilamdang zek ahi dia?\nAma’ khan/inndei sung ah khua a mial zenzen hangin koimun ah bangteng om cih a lotngat luatsa hi. A kimawlpih den naumilimte a koihna thei mahmah a, a sawt nai lo khat-a a nu in a leisak vompino lim khat bang zong a tutsakna mun thei sinsen hi. Tua lo a van neihte zong a omna mun a lotngah luatsa hi-in khua a mial hangin a lungsim-in seh thei hi. Khua a vak cianga a omna mun mah vuah khua a mial hangin om ding uh cih thei hi. A khan/inndei sung ngiat pen a gamtattatna mun ahih manin ama’ khan/inndei hi mai a, tua sung ah khua a mial ciangin zong “ama’ khuamial” hi mai hi!\nGuai aw, ei zong tua naupang tawh kibang kisa lo na hi uh maw? I nuntakna ah dahna kahna zong nawk tek hang. Lungkham mangbatna zong phukha tek hang. Lunglen khuangaihna zong sin kha ngei tek hang. Haksatna leh gentheihna zong a thuak kha lo kuamah om lo hi hang. Ahi zongin thu-um Pasian’ tate i hih manin tua “i khualmialte” sung mah ah i Topa’ maitang en-in gualzo den zel hi hang. “Sihna lim guam sung na ngawn” i “nawk hangin siatna” i “kihta kei hi.” Banghang hiam cih leh, Amah ei tawh hong om khawm ngiat hi. “A molhtum leh a ciangkhut in hong lungmuangsak hi” (Late 23). Topa om peuh leh khuamial i cihte zong, tua naupang in ama’ khan/inndei sunga khuamial a kihtak loh bangin, ei zong kihta lo-in gualzo den hi hang.\nIh Topa pen khuavak laitaka hong ompih Topa ahih mahbangin khualmial hun cianga zong hong nusia ngei lo Topa ahihna i thei hi. Ama’n hong nusia ngei lo-in hong ompih den hi (Matt. 28:20; Heb. 13:5). Isarel mite tung (Thuhilhkikna 31:6) leh Joshua tung ah a kamciam (Joshua 1:5) bangin eite zong hong kamciam khin hi.\n“Ei’ khuamial” bel kihta kei hang e maw! Banghang hiam cih leh, tua khuamial i cihte sung mah ah i Topa Zeisu Khazih in hong ompih-in hong nusia ngei peuhmah lo ahih manin khuamial a cihte nangawn i kihtak loh “ei khuamail” hong suak mai hi.\nA pongpongin, a peuhmah-in, a limlim a himhim-in, i Topa hong om nak leh khuamial i cihte zong khuavak a suak hi mai lo ahi hiam? Ama’ omna ah khuamial cih bang om lo a, Ama’ mai ah khuamial leh khuavak i cihte a kibang hi!\nTua ahih leh i nuntakna ah i Topa in hong ompih lohna mun leh hong ompih loh hun a om peuhmah hiam leh? Om lo hi. Tua ahih manin i lau nading thu om lo hi. I kihtak ding om lo hi. Khazih sunga Pasian hong itna tawh hong khen zo ding na khat beek om lopi-in e, ci lo maw? “Khrist hong itna panin eite kua in hong khenkhia zo ding hiam?\nLungmanna, haksatna, bawlsiatna, kialna, silh ding kisapna, lauhuaina, namsaute in hong khenkhia zo ding ahi hiam?” (Romans 8:35, ZIV).\nLauna ding om kei! Kihtak ding om kei. Amah um-in muang ni. Hong nusia ngei lo hi. Hong paisan ngei lo hi. Hong ompih den hi.\nTopa aw, hong muang kha kei pahpah ung! Hong muang nuam ung. Upna muanna hong guan in.\n“Hong um/muang mah ing, Kong up/muanlohna hong huh in” (I believe; help my unbelief!)-Mark 9:24.\nPrevious: Hampha Lua Hang! ~ Rev. Zam Khat Kham\nNext: Upna bulphuh itna hi


url: =WZZ181 Nice Cote d'Azur (NCE / LFMN) Thu 06:10AM CEST Thu 08:17AM CEST Thu 08:17AM CEST\nWZZ613 Basle-Mulhouse (BSL / LFSB) Thu 06:59AM CEST Thu 08:42AM CEST Thu 08:42AM CEST\nF-HAGH Debrecen Int'l (DEB / LHDC) Thu 06:54AM CEST Thu 07:53AM CEST 07:53AM CEST (?)\nSAR802 Kaunas Int'l (KUN / EYKA) Thu 07:52AM CEST Thu 09:52AM EEST Thu 09:52AM EEST\nWZZ459 Birmingham Int'l (BHX / EGBB) Thu 06:52AM CEST Thu 08:25AM BST Thu 08:25AM BST\nM-BHBH Bucharest Aurel Vlaicu Vlaicu Int'l (BBU / LRBS) Thu 08:08AM CEST Thu 10:25AM EEST Thu 10:25AM EEST\nLOT7950 Minsk Int'l (MSQ / UMMS) Thu 08:12AM CEST Thu 10:37AM +03 Thu 10:37AM +03\nWZZ37 Bucharest Henri Coandă Int'l (OTP / LROP) Thu 12:35PM CEST Thu 02:53PM EEST 02:53PM EEST (?)\nWZZ351 Leonardo da Vinci Int'l (Fiumicino Int'l) (FCO / LIRF) Thu 01:26PM CEST Thu 03:27PM CEST Thu 03:27PM CEST\nWZZ6480 Palese Macchie (BRI / LIBD) Thu 01:22PM CEST Thu 03:08PM CEST 03:08PM CEST (?)\nHUAF629 Budapest Ferenc Liszt International Airport (BUD / LHBP) Thu 02:54PM CEST Thu 03:45PM CEST 03:45PM CEST (?)\nWZZ1034 Malta Int'l (Luqa) (MLA / LMML) Thu 02:21PM CEST Thu 04:56PM CEST Thu 04:56PM CEST\nWZZ203 London Luton (LTN / EGGW) Thu 05:45PM CEST Thu 07:03PM BST Thu 07:03PM BST\nLOT171 Larnaca Int'l (LCA / LCLK) Thu 11:36PM CEST Fri 03:46AM EEST Fri 03:46AM EEST\nWZZ264 Naples Int'l (Capodichino) (NAP / LIRN) Fri 06:36AM CEST Fri 08:39AM CEST Fri 08:39AM CEST\nWZZ361 Eindhoven (EIN / EHEH) Fri 07:12AM CEST Fri 08:58AM CEST Fri 08:58AM CEST\nWZZ423 Robin Hood Doncaster Sheffield (DSA / EGCN) Fri 06:44AM CEST Fri 08:04AM BST Fri 08:04AM BST\nSAR802 Kaunas Int'l (KUN / EYKA) Fri 07:57AM CEST Fri 09:56AM EEST 09:56AM EEST (?)\nLOT7950 Minsk Int'l (MSQ / UMMS) Fri 08:39AM CEST Fri 10:56AM +03 Fri 10:56AM +03\nNJE735R Istanbul Sabiha Gokcen Int'l (SAW / LTFJ) Fri 10:36AM CEST Fri 01:48PM +03 Fri 01:48PM +03


url: =Phelkhai keh ~ Lian Tuang :: ZOMI DAILY\nposted on 4 March 2018 at 6:07 pm Lomkholna: Article, Liantuang\nNidang lai in khualumna kawl khuano khat ah tuitawi thalawh in a nungta pasal khat om hi.\nAmah pen tuitawi hat mahmah in tuiciang tawh phelkhai lian mahmah nih avei atakah kot hi.\nAveilam a phelkhai pen keh sawnsawn lai hi. Ahih hangin phop se loin kum tampi tua bangin tui a tawitawi lel hi.\nAsawtsawt lam ciangin phelkhai a bitzaw pen ong kiphasak nuam pian hi. Kei pen poina hemna bangmah neiloin a hoih sitset hi ing. Kei sunga tui kikoih khempeuh malkhat zong lalthang sak loin innphul a tun lianlian ka hi hi ci se hi.\nTua thu hangin phelkhai a kehzaw pen in “ kei pen a poi, a hem hi ing” ci in amah le amah thanem in kisungsia simsim hi.\nKisuang mahmah ahih manin ni khat a pu kiangah ong pai sim khiankhian a, pu aw citak takin na nasep hangin kei na gina zolo ka hih manin na tha na ngal tampi amawk bei sak suak ing. Tui a dim nong thun hangin lampi dungah taktak sak kahih manin inn I tun ciangin a lang bang bek omlai tazen hi, kei mahmah gina kei lua ing ci in thum ngaungau hi.\nTua ciangin pasal pa in “ Banghang kisuang ding na hi hiam, i tuitawina lampi dung teng en dih ve, nang na om lam lampi nawl khempeuh ah pak hoih mahmah namcin pak zihziah hi lo hiam. Nang kiang pan a takkhia tuite hangin tua pakte a nungta hi ven, nang om kei lecin lamdung le I innhuang sunga pakte hi zah in pak zihziah zo ding ahi hiam” ci in dawng kik hi.\nMi khempeuh in thanemna kinei ciat hi.Ahi zongin tua I thanemna pen eima hoihna le I manphatna zong na hi thei gige hi.\nMihingte in thanemna in i ngaihsut thute pen Pasian’gelna khat a om sa hi a, khat veivei mihingte in kitelkhin zolo theizel hi.\nKawllai pan kiletkik hi. Lian Tuang\nPrevious: Mandalay ah innteeng nasem numeikhat Acid kibuak, amit leh amai siacip\nNext: Gamlian te ki ukna zia kikhelna leh mailam ah a nawngkaisak theiding thute ~ Khup Lian Thang


url: =9Febraury 2019. Sabbath 6na Thupha Kepna leh zeekna Kipatna ~ MUC\n9Febraury 2019. Sabbath 6na Thupha Kepna leh zeekna Kipatna\n9Febraury 2019. Sabbath 6na\nThupha Kepna leh zeekna Kipatna\nSteward (neihsa kem) cih kammal in nidanglai tanglai kammal hi. Tu hunin kizang nawn lo hi. Tuhunin manager kizang zaw ta hi. Steward in van le nate nei pa hi lo-in, mite’ neihsa kem, a kisawl bangbangin nasem mi hi.\nNeihsa kem leh zeekna thu koi pan hong kipan hiam? Hih thu tawh kisai-in Lai Siangtho sungah thunih kimu thei hi. Mihing in mihing ahihna leh Pasian in Pasian ahihna in neihsa kep leh zeekna hong hilh hi. Hih in Pasian mai-ah i dinmun pulaak hi.\nNa khempeuh kipatna en lehang, Pasian in na khempeuh piangsak hi. Nang le kei, kimlepaam nate, ni, kha, aksi a kipan na khempeuh Pasian’ bawlsa hi. I neihsa khempeuh Pasian’ hong piak hi. Pasian’ tapa, tanu i hih manin masuan i nei hi. Bang hang hiam cihleh Ama bawlsa i hih manin a bawlsa na khempeuh hoihtakin kem ding thu hong kipia hi. Hih thu Eden Huan panin hong kipan hi. Pasian in a bawlsa na khempeuh kem ding leh puah dingin thu hong pia hi. “Tua bangin Pasian in ama lim sunin mihing piangsak a, Pasian lim sunin amah piangsakin numei le pasal piangsak hi. Pasian in amaute thupha pia a, amaute tungah, “cipha unla pung un; leitung khempeuh dim unla thuzawh un. Tuipi ngasate, huihlak vasate, leitungah nuntakna nei khempeuh tungah ukna na nei ding uh hi,” ci-in thupha pia hi (Pian. 1: 27, 28 ).\nMi kimkhat in nate tungah ukna hong kipia siksanin amau ut bangbangin gamtattheih dingin ngaihsun uh hi. Piansak nate tungah ukna a hong kipiak hangin na khempeuh in Pasian’ ukna nuai-ah om hi, cih pen phawk tawntung ding kisam hi. Leitung in mihing’ neihsa hi lo hi. Nate kem ding, a puah dingin Pasian in hong sawl hi bek hi.\nThuumna: Pasian in muanna tawh a hong kepsak thupha-te, nate hoih tak kemcing ding kisam hi.\nThungetna: Topa aw, leitung in nangma aa hi-in, mihing in a suksiat ding hi lo hi. Nangma bawlsa ahih manin piansak nate ka it uh hi. A hoih, a etlawm, na vangliatna, na ciitna kilangsak na bawlsa nate a kem, a puah siam dingin hong huh in. Amen.


url: =Lauhna ~ Rev. Dr. Ngul Khan Pau :: ZOMI DAILY\nposted on 22 April 2015 at 2:08 am Lomkholna: Article, Biakna, Ngulkhanpau\n3. Lauhna in hong zaw-sak ding hi (Matt 9:2). Mawhna hangin mibanglo, mipoi i cihte hong piang hi. Topa’n mihing a bawl lai-in siatna nei lo, mawhna nei loin na bawl hi. Hih lai a cidamlo mipa zong pumpi-zaw natna hangin lampai thei loin a lawmte’n a zawng uh hi. Pumpi khut leh khe i neih hangin zat theih kei leh nuntakna bukim lo suak ding hi.\nTua bangin nang zong lauhna in hong zaw-sak ding hi. Bangmah sem thei loin hong koih ding hi. Na nuntakna na hoih khat nangawn a sem thei lo dingin lauhna in hong gakcip thei hi. Upna tawh kalsuan mite’n na thupi a sep khiat lai-un lauhna tawh kalsuan mite’n sepkhiat ding nangawn lau uh hi. Mi pawl khat a lawhcin ding uh lau om hi. Banghang hiam cih leh lawhcing le-uh tu mahmah a nuntakna uh khek kul ding ahih man hi.\n4. Lauhna in na talent neihsun mawk beisak ding hi (Matt 25:25). Talent hawmna thu i Topa’n a genna ah, amau siamna tawh kizui in talent kipia ci hi. Talent tam leh tawm thu hi masa lo in, tua a kipia talent bangcih kizang, kimetbawl cih hizaw hi. I Lai Siangtho i et ciangin tua talent khat neipa in a pu kiangah, “Nang ka hong kihta (lau) a, leisungah na sum ka seel hi,” ci hi. Lauhna hangin a neihsa nangawn zang khia, meetsak ngam loin na kemcip hi. A sumpi a muh kik hangin a pu in lungdampih loin gimna thuaksak dingin thupia hi.\nHih talent pen “hun hoih,” “septheih nading siamna” zong hi thei hi. Tuate zang kei leng hong piapa tung panin thukhenna i thuak ding hi. Mi tampite’n lauhna hangin na hoih semkhia loin a nuntakna uh na beisak uh hi. ‘Semkhial kha leng’ cih kidopdopna hangin bangmah sem loin a nuntakna uh beisak uh hi. Bangmah sem loin na om sangin na tampi nasep manin sepkhialh neih phamawhlo zaw hi.\n5. Lauhna in innsung ah hong kibusak hi (Johan 20:19). Nungzuite zong a Topa uh Singlamteh tungah kikhai a muh zawh uh ciangin Judahte’n amau zong hong zongin khat khit khat thah ding lauhna hangin kibu uh hi. I Lai Siangtho in, “Jerusalem khua a Judah uliante a lauhna hangun inn a kikhaknelh uh hi,” ci hi. Kum thum sung a zuihpa uh hong sih ciangin lauhna in a lungsim uh dim hi. Topa in, “Nopna na ngah un,” a cih hangin amau tua nopna sangin “lauhna” tawh kidim uh hi.\nI lungsim a luah ding i piak na khat peuhpeuh hong luah tam luat ciangin a dang khat nangawn ta thei nawn lo hi. Tua mah bangin nungzuite zong lauhna in luah khin ahih manin thu dang bang mah ngaihsun thei lo uh hi. Tua bek hi loin inn kongkhak kikhaknelh uh hi. Tuni in ei zong lauhna hangin mite kiangah kihel ngam nawnlo, midang tawh zong kikhawl ngamlo in i om kha hiam? Lauhna hangin kong na khakcip kha hiam?\n“Sihna lim guamsung nangawn ka nawk hangin siatna ka lau kei ding hi. Bang hang hiam cih leh na molhtum leh na ciangkhut in kei hong lungmuangsak hi,” (Late 23:4).\n“Topa, ka khuavak leh hong honpa ahi hi. Kua kihta ding ka hi hiam? Topa, kei adingin mun muanhuai ahi hi. Bang lauhpih ding ka hiam,” (Late 27:1)\n“Pasian i belh leh i thahatna hi a, haksat hunin a hong huh pahpah pa ahi hi. Tua ahih ciangin leitung kikhinin, mualte tuipi sung a kidenna zongin, a tuite ging zuazua-in phuan zuazua a, hih ginna hangin mual liante a ling zongin i lau kei ding hi,” (Late 46:1-3).\n“Topa in kei hong ompih hi. Bang mah ka kihta kei ding hi. Mihingte in kei, bang hong cihzo ding ahi uh hiam?” (Late 118:6).\n“Nang hong ompih ka hih manin lau kei in. Na Pasian ka hih manin lungkia kei in. Nang hong thakhauhsakin ka hong hu ding a, nang hong huhin ka hong honkhia ding hi,” (Isai 41:10).\n“Bang hang hiam cih leh keimah Topa na Pasian in na khut taklam ka len hi. Lau kei in, nangmah kong huh ding hi, nang tungah a hong cipa keimah ka hi hi,” (Isai 41:13).\n“Bang hang hiam cih leh Pasian in eite tungah meidawina lungsim hong guan lo a, thahat, ki-it, pumpi ki-ukzawhna lungsim hong guan hizaw hi,” (II Tim 1:7).\n“Itna nei lehang launa om lo a, itna cingtaak nei peuh lehang launa beimangta hi. Bang hang hiam cih leh launa i cih pen gimthuak ding kihtakna hi a, gimthuak ding a laute pen itna cingtaak a nei lote ahi hi,” (I Joh 4:18).\n4. Lauhna nan-cih-takin nang in: Pasian kammal tawh launa nan ding zia i gen khin zo a, thu leh la, leh thungetna tawh launa thahat takin nan ding hi. Thungetna na neih ciangin a ging in nei inla, la zong a ging mah in sa in. Bang hang hiam cih leh Pasian kammal a gingkhiate vanglian in nasem thei a, lungsim tawldamsak hi.\nTua ciang Lai Siangtho kammalte lungsim sungah tampi koih leteh tuate mahmah in a hunhunin nang tungah na hong sem ding hi. “Pasian kiang nai un. Amah in zong hong nai ding hi,” (James 4:8) a cih bangin amah naih peuh leng launa leh Pasian kigawm thei lo hi. Thungetna tawh launa nolh inla, Pasian kammal zangin tai in.\n5. Upna lamah nang hong phungvuh thei mite tawh kikhawl in: Upna, thungetna, lametna neite tawh kikhawl leng amau nuntakna in hong lamto ding hi. Ahi zongin upna, lawpna leh lametna nei lote tawh kikhawl leteh na nuntakna hong kiamsukpah ding hi. Launa tungah gualzote tangthu sim inla, nang zong amau kalsuan bangin gamta in.\nSawltak Paul in zong launa leh lunghihmawhna tungah gualzawh nadingin upna sunga a tapa Titus hangin lungnopna na nei hi. “Macedonia gam ka tun khit uh ciang nangawnin tawldam cih om thei tuanlo a, a koimah peuhah kitotna leh lungkhamna om kawikawi ahih manin lungsim patauhna hi tawntung hi. Ahi zongin a lungkia mite a hanthawn Pasian in Titus hong tunna tawh kote hong thakhauhsak hi,” (II Kor 7:6-7).\nLeitung aw khuamial lungkham na’n dim\nPrevious: Gullu Mual le Pilna Mual ~ Cope Suan Pau\nNext: Parcel & Calling


url: =16 February 2019. Sabbath 7na A Hong Pia Pa ii Siamna ~ MUC\n16 February 2019. Sabbath 7na A Hong Pia Pa ii Siamna\nAdmin 7:39:00 PM Articles, Offertory Reading Zomi\n16 February 2019. Sabbath 7na\nA Hong Pia Pa ii Siamna\n“ A kipatcilin Thu a om hi. Thu in Pasian tawh a om khawm hi. Thu in Pasian ahi hi. Amah in a kipatcilin Pasian tawh a om khawm hi. Thu tawh na khempeuh a kipiangsak hi. A kipiangsak khempeuh lakah, Thu lo-in a kipiangsak khat a om kei hi. Ama sungah nuntakna a om hi. Tua nuntakna in leitung mite a ding khuavak ahi hi. Tua khuavak in khuamial lakah tang a, khuamial in amah a zo zo kei hi.” John 1: 1-5.\nKhuapi sung a teeng mite in singkung lopa, kimlepaam hoihna tuamtuam muh ding hamsa hi. Na khempeuh, neihlelamh khempeuh in Pasian’ bawlsa hi. I nuntakna, cidamna, pilna, siamna khempeuh in Ama kiang pan hong pai hi.\n“Leitung in mi pil, mi siam, thu theihna tuamtuam nei, nate thu a kantel, mihing lungsim a phongsak thei ngaihsutna tuamtuam neite in pahtawi-na ngah uh a, mite phattuampih ding nasem uh hi. Ahi zongin tua mite sangin a lian zaw, pahtawi taakcing Pasian hi. Mihing khempeuh hong hilh SIA in leitung piancilin om khin a, Amah in mihingte’ KHUAVAK hi. Ni, kha-te in leitungah khuavak a hong taan mah bangun leitung mipilte’ pulaak thute in Dikna Khuavak Jesuh hong musak thei hi. Ngaihsutna, pilna khempeuh in leitung’ Khuavak panin hong pai hi.” Ellen G. White, Education, 13.\nJesuh in Piangsak Pa hi banah na khempeuh a uk TOPA hi. I kidot ding thu in ‘ Amah ka TOPA ahih mah hiam? Ka nuntakna, neihsa khempeuh Amah a pia hi leng, Ama vangliatna ka mu diam? Mite aa dingin bangzah ciangin thupha ka hi thei ding hiam?\nThuumna: Nuamna tawh i nuntakna Topa ap ni. Tua hi leh kimlepaam mite aa ding thupha i hi ding hi.\nThungetna: Topa aw, ka Topa na hihna hong theitel zaw semsem sak in. Ka nuntakna nang ma’n hong uk in. Amen.


url: =ZOKHUAK - Zomi Community Network - Your Network\nPosted by Tg. Thangno on August 2, 2011 at 11:21am\nEi Zomi te pen kipil/ciim mahmah hi cih keimuhna hi. A hizong in I pilna izat khiat na ding, i pilna i tawisan' na ding kilei zolo a hihman in a pillo/ciimlo tawh i kibang hi.\nEi Zomi te khat leh khat i kithuah ciang' ipilna, i ciimna pen kilanglo hi. Banghang hiam cihleh mikim pen kipil/ciim kimciat in ipilna kilaamsang zolo kim a hihman in i theitham lo hi. A hizong in minamdang te tawh i kithuah ciang or minamdang te lak ah i om ciang in hong kilang mahmah hi. Minam dang te in sangpan' a hizong munkhat peuhpeuh pan a sin ngiat lo buang theilo uh hi. a hizong in ei Zomi te in koimah ah nasep silbawldan cihte kisin ngeilo na pi i muh, ineih bangbang kisem thei kim ciat hi.\nZomi tan 10 khat in pen namdang mite Master khat i pilna i zahtaakna ding om khollo hi cih kei muhna hi. Himah ta leh ei-i pianpih (ZOkhuak) pen ki motzat theilo in a kitawisang pilna te mah in muibun zaw kawikawi zel hi. Tua a hihman in Zomi te-in i pianpin pilna, siamna(Zokhuak) pen i tawisan'(tawisang) ding thupi mahmah hi. I zatsiam na ding pen i lei ngiat ding mah hong thupi mahmah hi.\nZomi te pen kiniam hetlo napi (mehteh mehgah bang hileeng) eeklei a kisam mahmah i hihi. Eeklei kisam a- avul niingniang/ a kiil thiuhtheuh tawh a kibang i hihi.\nKa ngaihsutsut ciang in Zomi te pen a pilsa, a ciimsa-a suak tawh kibang ka kisa hi. Sum leh paai, neih leh lamh tawh a khangto hileeng Zomi te pen i omna mun ciat ah mite nuai-ah i om hetkei ding hi.\nZOKHUAK=PIL, CIIM, THEI, SIAM, CITAK, HANCIAM, THUMAAN, LUNGKIA NGEILO, ...\nTwetter: Zo Hornbill\nComment by mannuamlian on August 9, 2011 at 8:49pm\nlung dam kong dot na nong phi sak kik.\nComment by Tg. Thangno on August 7, 2011 at 10:03pm\nLungdam ei..Nongdotna kei muhzia in hong dawngning ei..\nZomi mipil misiam masa te'n namdang zi/pasal a neihna a hang pen-\nPasian in a ma zi/pasal dingpen namdangmi a sehsa hikha ding hi.\nZomi te-in pen namdang te a pil, a hau, a hoih kei zong in kipaakta pongmawk hi. (namdang tawh kite'n pen midang te-in hong pimuhding kisa thei in ei leh ei peuh i lungsim mitung tuang mawkmawk thei hi.)\nZomi tawh a kite'n ding pen zaneu (minneu) kisa zong hithei ding hi.\nNamdang te'n Zomi te pilsa, siamsa a hihman in Zomi te a ngahzawh na ding na hanciam zong hikha ding hi.\na dang tuamtuam...\nkhialna aom leh kimaisak ni....\nComment by mannuamlian on August 7, 2011 at 7:17pm\nna cih bel man mah mah na pi in ,kong dot nop khat om,a bang dia zomi sungah a pil masa leh thu thei masa ten namdang zi or namdang pasal nei a hi tam?zomi te hai sa lua zo maw a hi keh pillua sa zaw?


url: =Daily Pay Daily Cash in Macpherson / Potong Pasir | Ad-hoc / Part-time Jobs | Gumtree Classifieds Singapore\n"daily pay daily cash" in Part time Ad-hoc Jobs in Macpherson / Potong Pasir\npart time cleaner job\nad hoc server\nAd-hoc / Part-time Jobs 34\nPacker, Mover & Logistics 33\nDrivers & Delivery 1\nMacpherson / Potong Pasir 34\nAlert Filters: Ad-hoc / Part-time Jobs in Macpherson / Potong Pasir (Keyword:"daily pay daily cash")\nCASH PAY JOBS $7/HR AS WAREHOUSE ASSISTANT\nCASH PAY JOBS $7/HR AS WAREHOUSE ASSISTANTWAREHOUSE ASSISTANT - Part time short term or long term welcome!!!JOB SCOPE:Loading/Unloading/Sorting/TallyingWORK LOCATION & WORK HOURS :1. Changi Cargo Complex , 21 North Perimeter Road (inside Changi Cargo] - *NO TRANSPORT PROVIDED. Take Bus No: 9,19,89,89E from Tampines InterchangeGot Daily or Weekly payShift TimingShift A : 9am to 6pm Shift B : 1pm to ...\nPublished in: Packer, Mover & Logistics , Macpherson / Potong Pasir\nWAREHOUSE ASSISTANT - Part time short term or long term welcome!!!JOB SCOPE:Loading/Unloading/Sorting/TallyingWORK LOCATION & WORK HOURS :1. Changi Cargo Complex , 21 North Perimeter Road (inside Changi Cargo] - *NO TRANSPORT PROVIDED. Take Bus No: 9,19,89,89E from Tampines InterchangeGot Daily or Weekly payShift TimingShift A : 9am to 6pm Shift B : 1pm to 10pmDay Shift :Weekdays : A1 Rate (Mon to ...\nPublished in: Drivers & Delivery , Macpherson / Potong Pasir\nGet a daily alert with: Ad-hoc / Part-time Jobs in Macpherson / Potong Pasir (Keyword:"daily pay daily cash")


url: =KUM THAK – NGAIHSUTNA THAK. Agelh ~ T. Sawm Lian - Laibu Saal\nHome > Thuluui/Articles > KUM THAK – NGAIHSUTNA THAK. Agelh ~ T. Sawm Lian\nKUM THAK – NGAIHSUTNA THAK. Agelh ~ T. Sawm Lian\nKUM THAK – NGAIHSUTNA THAK\nAgelh ~ T. Sawm Lian\nKum thak hong tun simin, mi ngeinate in tup le ngim, kumlui sang-a a hoihzaw ding a lamet kalsuanzia leh ngaihsutna thak kibawl zel hi. Tua pen mi ngeina, mibang i hihna, leh mihingte tungnunna khat ahi hi. Cihnopna-ah, mi bang lian lo, gamsa, leh vasate in tua bang ngaihsutna nei lo uh hi. Tua ahih manin kum thak ahih tawh kitonin i theihsasa ahi phial zong, ngaihsutna leh kalsuanzia thak, a hoih lama i nuntakna hong makaih thei ding a lamet pawlkhat tungtawnin tha lakhawm leng i ci hi.\n1. Ngaihsutna dik –\nTexas a unau nih tangthu ka lungsimah mangmawh hi. A pa pen zu lungvei (alcoholic) innsuang a buaina bawlden ahi. A ta upazaw amah bang hi a, a neuzaw ahih leh a sepna lamah mi lawhcing leh mite zahtak khat ahi hi. Tuaci bang nuntakzia a neihna uh a dot uh ciangin, a uzaw in, “Ka pa’ nuntakzia en un, ama makaihna nuaiah bangci mi hoih leh picing suak thei ding ka hiam? Hih ka dinmun pen ka dinmun ding mah hi” ci hi. A nauzaw in ahih leh, “Ka pa in haksatna leh buaina tampi bawl a, amah bang a nuntak sawm lo ka hih manin hanciamin hici bang dinmun tung ka hi” ci hi. A pa uh kibang, a muhdan leh a muhzia uh (mi ettehhuai lo ahihna) zong kibang, ahi zongin muhdan kibang pana amau lamah na a sepdan kibang lo ahih manin, khat ading a hoih theihlohna pen khat adinga thakhauhna leh hanciamna a tun, amah a lawhcingsak suak hi. I sep i bawl, i kalsuanna, i nisim nuntakna, leh i Khristian nuntakna-ah, ngaihsutna dik i neih leh a hoihlo pen nangawn zong tha hong pia na manpha suak thei hi.\n2. Ki-ukzawhna –\nMi tampi, mi gam mi leiah, a nuamsa lo pipi mah, lungzuang leh gim le tawlin, na sem, sangkah-siamsinna, nekzonna ci tuamtuam kinei hi. I kholhpihte pen mi namdang leh hong it law lo bang zong hi mai thei. Mite etteh leh mite thupingaihsut ding khopin i nungta thei kei zongin, ki-ukzawhna (self-discipline) nei a, kampau, gamtat pilvan ding, mite niam-et leh minam a minsiasak i hih ding kidophuai hi. Mi hau, mi lian leh ut bangbang, hoih a sakdan bekbek a om minam khangtosate laka gina meel lo khangno pawlkhat ii kizepdan, nopsakna a zondan uh, a kampau leh a kalsuanzia uh mu a, amau bang a om sawmna, ngeina/paizia kician nei lo a gamdang, mundang, minamdangte laka omna-in haksatna tampi hong tun thei hi. Sam lang thelthal, san thelthal, nin mahmah, hik bang om phial inteh, cihnophuai phial, nik le puan bang a ngeina lo lua, siing lua, lian lua, neu lua cih bang… Nek le dawn lamah zong uang lua lo dingin ki-ukzawhna kisam… I Khristian nuntakna-ah zong ki-ukzawhna pen Kha gahte laka khat hi a, gahkhiat pen i sawm, i kisin ding ahi hi. Lai Siangtho a kimu Joseph leh Daniel nuntakna panin sin ding thupi mahmah om dingin ka ngaihsun hi.\n3. Service thupisak leng –\nSepna-bawlna tuamtuam nei a tu-a i munah om i hi hi. Pawlkhatte kumpi nasem, pawlkhat company ah, pawlpi leh kipawlna tuamtuam nuaiah nasem kihi kha ding hi. Tua i sepna munah i om theihna ding ngaihsun ciat lehang, midangte ading a na hoih sem ding leh ‘kisapna’ a omna hang tua dinmunah om/sem thei i hi hi. Tua ahih manin, i nasepna-ah sum le pai lama eima meetna (benefits) bek sang a nasep (service), tua muna i om theihna hang i thupingaihsut kei leh, tua i nasepna-ah lawhcinna leh nasepna tungtawn a lungdamna kingah lo mai thei hi. I gam i nam sungah, a sepna lam sangin a meetna lam kilim ngaihsut lua ahih manin, lampi sia mahmah den, mi genthei panpihna ding a sum tampipi hong lut, tuate a semte in service hoih sang a amau mimal meetna a limzat lua ahih manin i gam a khantoh ding bangin khangto thei lo hi kha ding hi. Diktatna tawh i sepna-ah, a sum lama meetna bekbek sangin mite ading a na hoih sepna mahmah thupisak masa leng khantohna om thei pan ding hi. Veng sung makai ding a kiteel/kisehna, MLA, MP, Pastor, Evangelist, leh pawl tuamtuam a makai hihna-ah, tua makai sepna tungtawna mimal hamphatna sangin, tua munah sepding om a hong kiteel/kikoih ahihna thupingaihsut a sem makai, zum nasem, company a nasem, zato inn a nasem etc. hih ding thupi hi.\n4. A ziak/hang om a kiom –\nI gensa mah bangin, tu-a i omna numah a ziak/a hang (purpose) om a ki-om ahi. Nek le tak zon baihzawk ding lametna, kumpi nasepna hang, siamsinna, etc. hangin tua i omna i khua leh khua lo, mun gamlapi ah zong kiom kha ding hi. Zogam sung leh a pua lam, tuipi gal nangawnah pai a, mi gam mi leiah nasem a, haksatna tampi om mah leh tua muna i omna ‘a hang’ om teitei ding hi. I omna hang ngaihsun lo leh phawk lo a nuntak baihlam mahmah. En nuam sa lel a, omna munah sum tawmkhat muh ciang inn lamate haksatna bang phawk kha nawn lo, nuam sa gawp khawng i hi kha hiam? Sum tampi bei a simsin ding a khuapi tuamtuam a pai, i paina hang phawk kha nawn lo a khuapi a vakthap, innkuan nuntak-khausak baihzawk ding lametna tawh sumbawl a, khuapi-ah numei peuh tawh kimawl a hun beisak, ect. Tu-a na omna munah bang hangin om na hiam, na omma-in a hang kician tak omin tua munah om ding hanciam kha ding hi teh, tua pen kum thak ahih tawh kitonin ngaihsun pha-in, tua tu-a na omna hang pen lawhcinsak sawm in.\n5. Nang pen nangmah na hi –\nKhatveivei mite thugen leh ngaihzutna peuh kibuaipih lua ahih manin i nasepna leh i nisim kalsuanna kibah thei hi. Mite hong gendan, mite hong theihdan, mite hong muhdan leh mite hong ngaihsutzia peuh tawh kibuai-in na hoih sem zo lo leh a hoih lamen zo lo ding bang a ei le ei kingaihsut siatna om thei hi. Mite pawlkhat, gensiat, langbawl leh i thanem ciang a hong huh a, tha hong pia ding a i ngaihsutte khawng peuh, i hatlohna leh thanemna hang a kipak a, lungdam mahmah zong om thei mawk hi. Tua ahih manin mite tungah kinga masa loin, Pasian lungkimna, mite ading a manpha ngaihsut ding ahi hi. Mite muh leh theih ding-a a hoih gamtatna leh kalsuanna pen kisam mahmah ahih hangin, tua kalsuanna hangin mi khempeuh lungkim lo ding a, pawlkhat hehna a tun peuh hi zawsop kha ding ahih manin, hoih leh pha na sak, mite ading a phattuam, leh Pasian thu tawh kituak ahih naak leh tua lamah kalsuan in. Israel galkap khempeuh leh a sanggamte nangawnin a muanloh, ciahkik ding a sawl uh David pen mi thugen leh ngaihsutna hangin lungkia hi leh kua in Goliath that ding hiam? Gensiatna leh ngaihsutna hoih lo hangin Moses lungkia hi leh Izipt saltanna panin Isarelte cikciang suakta ding hiam? Nang pen nangmah na hi hi.\n6. Missionary i hi uh –\nJoel Osteen in, “Khristian khempeuh missionary kihivek” ciin gen hi. Jesu Khris in zong vantung-a a kahtoh ding ciang a nungzuite kam a vaikhakna-ah zong, pai a lungdamna thu tangko ding, mite Jesu nungzui suaksak ding ci hi. Tua banah, Khristiante leitung mun khempeuh-ah ama teci (testimony) hi ding, ciin na gen hi. I nisim nuntakna-ah, mi khempeuh lungkim leh hoihsak bangin ki-om thei ken teh, ahi zongin, Khris teci, ama nungzui i hihna miten a theih/muh ding leh, a thei nailote tungah ‘Lungdamna thu’ a gen ding a seh (appointed/ordained) i hihna mangngilhloh ding ahi hi. Adiakin khuapi sungah, seppih, kithuahpihte bang Khris a thei nai lo zong hi thei hi. ‘Bang hang a hih munah om, bang hangin amau tawh kithuah kha, kei panin bang hamphatna ngah thei ding uh,’ cih ngaihsutna tawh Gospel i hilh theih leh tua pen nasep thupi leh lian mahmah ahi. Paul mahmah in zong thonginn sungah a omlai nangawnin lungdamna thu mah genbelin na nei hi.\n7. Mangngilhloh ding –\nKum thak, hun thak i ngah simin, haksatna, buaina, lungkhamna, leh i deihloh nate in hong beisan, hong gamlatsak pah ding cihna hi tuan lo hi. Lungdamn leh lawhcinna i ngah zong om ding a, a lang lamah i hun beisa a sang a nasiazaw leh lianzaw haksatna, kamsiatna, lungkhamna leh gentheihna bang zong kimangat thei lai hi. Tua ahih manin kiginkholh zong kisam a, tuate thuak khak ciangin zong lamdang sak luat ding hi loin, leitung ngeina ahih manin a kipelh thei lo ahihna phawk ding zong kisam hi. Tua banah, mihingte ading a kisehsa ahi sihna i tuah hun ding nai semsem ahihna phawkin, Pasian tawh i kizopna a hoih hiam? cih ngaihsut kisam hi.\nI sep theih kibang ke’n teh, siamna leh kivakna lam zong kibang ken teh. Ahi zongin a thupipen-ah, Pasian in hong piak nuntakna, cidamna leh hun thak sungah, bang ci bangin kalsuan sawm? Bangci bangin a hong piak hun manpha leh Kha Siangtho piak siamnate manpha takin zang ding? cih pen a thupi leh ngaihsuthuai dotna ahi hi. Kum thak thupha note tungah hong tung hen la, hong tung (ding) kum thak pen ngaihsutna thak leh a hoihzaw tawh Pasian leh a it mite adingin na lianpi sepna kum, kum manpha hi ta hen.\n~ T. Sawm Lian, 30122016\nDraft - Zomi eLibrary Kumthak Thuluui/Articles\nItem Reviewed: KUM THAK – NGAIHSUTNA THAK. Agelh ~ T. Sawm Lian Description: Rating: 5 Reviewed By: Cinpu Zomi


url: =Lennupa Buaina Leh 2008 Thukhunpi ~ Bob Tuangpi :: ZOMI DAILY\nposted on 21 August 2018 at 8:24 am Lomkholna: BobTuangpi, Myanmar, News, Zomi\n2008 gambup thukhunpi akilaih zawh masiah tua siksanin kikalsuan ding ahih manin, tua sungah minamvai leh gam leitang koicih kepin panla lehang muibun ding cih 2008 gambup thukhunpi khenpi (53) na sung ka etcianna kong luikhia nuam hi.\n2008 gambup thukhunpi khenpi (53) -(a) na ah gambup ah om gamkee (State & Region) tuamtuamte’ leitangvai leh gamgi puahphat ding thu a om leh tua gamkee sungah teeng khuapi huam (Township/သက္ဆိုင္ရာျမိဳ႕နယ္) mipi taangpi taangta’ deihna lakna (Referendum) neih masak ding kisam hi.\n2008 Thukhunpi 53- (b) na ah tua bangin gamkee (State & Region) khat sung ah om khuapi huam (Township) leitang ah ateeng mipi deihna akilaak ciangin tua khuapi huam sungah om, meetang (Vote) khiathei (kum 18 tungsiah cihna) mipi deihna alangval ( atawm pen 51% cihna) in gamkee khat ii gamgi puahphat dingvai athukim kei leh kuamah in kheltheilo ding hi, ci-in kiciantak gen hi.\n2008 Thukhunpi 53-(c) na ah tua bangin akisaikha gamkee khat ii khuapi huam (Gtna : Chin State sungah om Township-9 teng lakah Tedim Township leitang huam gamgi puah nang akisap leh -Gtna : Lennupa pen Falam Tsp huam ah khiin ding ahih leh) mipi meetang khiathei alangval (Tedim Tsp huam) in gamgi puahphat ding mipi deihna laakna (Referendum) ah athukim uh leh tua gamkee innpi deihna (Gtna : Chin State Parliament/Hluttaw) khensakna laakkul hamtang ding hi.\n2008 Thukhunpi 53-(d)na ah tua bang akisaikha gamkee Innpi (State & Region Hluttaw) in athukim pih khensatna vuah gamkee Innpi taangmi (MPs) vekpi lakah sehli suah sehthumval (75 +%?) gamgi puahphat ding athukim uh leh gambup Innpi (Union parliament) in thukimpih phot ding (Vote khaikullo) aa, tua khit teh gambup makaipi ((President of The Republic of The Union of Myanmar) in kipsakna nei ding hi.\n2008 Thukhunpi 53-(e)na ah gambup ah om gamkee khat ii gamgi puahphat dingvai tua gamkee (State &Region) ah om khuapi huam (Township) sungah ateengmipi atamzaw in gamgi puahphat ding thukimna pi’n gamkee Innpi (State &Region Hluttaw) in athukimpih kei leh gambup Innpi (Pyitaungsu Hluttaw/Union Parliament) ngaihsutna leh thukimpihna laakkul ding hi.\n2008 Thukhunpi 53-(f)na ah gambup Innpi (Union Parliament) khensatna akilaak ciang’n gambup Innpi taangmi (MPs) sehlisuah sehthumval (75+%?) in athukimpih (Vote khaikul ding) leh gambup makaipi (President of The Republic of The Union of Myanmar) in gamkee khat ii gamgi puahphat ding akisam bangin sem ding hi, ci-in sepzia leh kivaipuakzia limtak gencian hi.\nTua bangin 2008 thukhunpi in kiciantak hong lak ahih manin, tutung “Lennupa Vai” ilunghimawhna leh buaina pen kiim-le-paam thuging huzaap hangin kipatautek zongh hiding hi. Tua ipatauhna pen ikhua leh tui, igam leitang i itna hang hi-in angeina lungdam huai hi. Leitung minam khempeuh in aminam, leitang uh it-in akep ding uh ahihi.\nEi lam pan hih vai akiciantak itel theih nading kongzing thuthangte sangin akisaikha Chin State kumpi thuneite (Gtna : Chin State Chief Minister, Social Affairs Minister Pu Paulun leh Forestry Minister Pu Mang Hen Dal) te in Chin State sung nasepnate/thusimte thei pelmawh ding uh ahih manin, hih vai ah adiang tanusem (Gtna : GZA) in amau’ muhna leh dinmun dong hamtang leh kilawm hi.\nTua ban ah hih “Lennupa” Community Forest dingin abawlsawm kipawlna leh mimalte athu-le-kizopna kankhia-in amau’tungah ideihna lai phahkul (လိပ္မူ) pah zaw leeng muibun zaw ding hi.\nAtung ah 2008 thukhunpi siiksanin igen mah bang aa, Tedim gamhuam Kapteel gam sungah om “Lennupa” ahih leh Falam gamhuam ah 2008 thukhunpi kiplai teng kituah/kikhin thei peuh mahlo ding hi. Azenzen akikhin leh zong 2008 thukhunpi khen (53) sung khenneu A-B-C-D-E -F sung siksanin sepkul ding cihna hi.\nAhizongin, Tedim gamhuan icih zong Chin State kumpi thuneihna sungah om ahih mah bangin, Community Forest ading abawlnuam leh asemnuam mimal/Company khat peuh in Chin State kumpi’tung septheihna phalna (Permission/Licence) ngahkhia zenzen leh sumbawlna ding ngah thei maitak hi. Kawlgam sung mun tuamtuam ah zong tua bang om lua hi. Ahih hangin, Tedim gamhuam pan Falam gamhuam ah bel kituah thei hetlo ding hi, cih 2008 thukhunpi siksanin ka mimal muhna leh lunghimawhna kong pulaak hi. Agelh : Bob Tuangpi (02182018)\nPrevious: A gualzo mite’n laisim hi ~ Dong Mung\nNext: Zogam patau linglawng


url: =Second (21st century) Panglong Conference ma-in Pyine-bup kamkup ding vai :: ZOMI DAILY\nposted on 13 July 2016 at 6:56 am Lomkholna: News, ZCD, Zomi\nAsawt lo-in Gambup (nation-wide) huam a akibawl ding Second (21st century) Panglong Conference ma-in en zong Pyine-bup (state-wide) huam in kamkupna khat makaih zo leng ci-in ZCD Pupi’n Yangon a a-om thei ZCD-CEC teng kamkum khawm ding in June 15 ni-in hong sam hi. Tua kamkupna pan phitmyuakze comite (Standing Committee) khat anuai abang in ki phuan a, tuate in:-\n· Anthony Kap Khan Khual,\n· Vungh Khen Mung,\n· Pau Kim Tuang leh\n· Bob Tuangpi (Mauvom) te ahi uhi.\nComite teng kipei kei pah ziah ziah in, June 29 ni-in akhat veina comite kamkupna ah sap ding kipawlna min sayin (list) ki kaikhawm hi. July 3 ni-in anih veina comite kamkupna ki nei leu leu in, comite zong anuai abang in:-\n· Zam Khan Suan,\n· Zam Za Mung leh\n· Nang Sian Muang\nki behlap in, comite ai-tang in thugen (spoke-person) ding in Zam Khan Suan leh Anthony Kap Khan Khual ki seh hi.\nAthum veina comite kamkupna pen July 9 ni-in ki nei in, Kap Khan Khual leh Nang Siang Muang in phalna ngetna vai, zintunna ding hotel vai, sapding delegation vai leh sapna lai gelhna vai tawh ki sai theihbehna pulaak (updated/ report) hi. Sapna lai gualh/gelhna sung ah Nang Siang Muang leh Bob Tuangpi ban ah Pau Kim Tuang zong kizoptheih (contact) ding in ki behlap hi.\nTuni, July 12, in comite kamkupna ali veina ah Pyine-bup kamkupna a suang ding laimal/ thulu (backdrop/ backcloth) vai leh kamkum dingte koi dan koi pan hong pai ding (logistic) vai ki hel hi. ZRO leh CNF zong sapding geelna a-om hang vaisah lua phot hi. Anuai a sayin (list) bang in zingciang, July 13, a kipan sapna lai ki khak ta ding hi.\nSr Political Parties/ CSOs/ Individuals/ MPs Position No. of Delegation\n1 Zomi Congress for Democracy 5\n2 Chin National Democratic Party 5\n3 Chin Progressive Party 5\n4 Ethnic National Development Party ENDP 5\n5 Kha Me National Development Party 5\n6 Zo Ethnic Region Development Party 5\n7 Chin League for Democracy 5\n8 Khumi (Khami) National Party 5\n9 Asho Chin National Party 3\n10 Mro National Democracy Party 3\n1 Tedim Association 2\n2 Tedim Youth Fellowship 2\n3 Zomi Youth Association 2\n4 Global Zomi Alliance 2\n5 Zomi Siamsin Universities Myanmar 2\n6 Zomi National Council of Myanmar 2\n7 Zomi Development Foundation 2\n8 Zomi Culture and Literature Society 2\n9 Southern Chin State Conference Committee 2\n10 Southern Chin State Conference Committee-Matupi 2\n11 Southern Chin State Conference Committee-Paletwa 2\n12 Southern Chin State Conference Committee- Kanpalet 2\n13 Southern Chin State Conference Committee-Mindat 2\n14 Chin Human Rights Organization 2\n15 Chin Culture and Literature Committee (Universities Myanmar) 2\n16 Humanitarian Dialogue 2\n1 Zomi Innkuan USA. Inc, 1\n2 World Zomi Congress 1\n3 Zomi Association of Malaysia 1\n4 Zomi Innkuan Singapore 1\n5 Zomi Innkuan Norway 1\n6 Zomi Innkuan Austrialia 1\n1 H.E Felix Lian Khen Thang Bishop of Kalay Diocese 1\n2 Rev. Dr. Gin Khan Khual Founder, Zomi Baptist Convention of Myanmar 1\n3 Rev. Dr. J.M Ngul Khan Pau Mission Director, North-East India Baptist Church 1\n4 Rev. Dr. Do Suan Mung President, Faith Baptist Theological Seminary-Yangon 1\n5 Rev. Dr. Pau Khan En Church Pastor, Tedim Baptist Church 1\n6 Rev. Stephen Hre Kio Founder, Chin Baptist Churches-America 1\n7 Rev. Za That General Secretary, Thantlang Association Baptist Church 1\n8 Dr. Jame Suan Za Dong, MB, BS; 1\n1 U Kui Thang, National League for Democracy Kanpalet tsp (1), Chin State Parliament 1\n2 U Suan Do Cin, Union Solidarity and Development Party Tedim tsp (2), Chin State Parliament 1\n3 Pu Thawng Khaw Mang, National League for Democracy Tonzang tsp (1), Chin State Parliament 1\n4 Daw Ni Shwe Lian, National League for Democracy Thantlang tsp, Pyithu Hluttaw 1\n5 U Pa Tan, National League for Democracy Matupi tsp, Pyithu Hluttaw 1\n6 U Sein Aung, National League for Democracy Paletwa tsp, Pyithu Hluttaw 1\n7 Pu Gin Kam Lian, Zomi Congress for Democracy Amyotha (5) Chin State 1\n8 U Siang Arwl, National League for Democracy Amyotha (2) Chin State 1\n9 Pi Cing Ngaih Mang, Zomi Congress for Democracy Amyotha (6) Chin State 1\nSignatory of Kalay Declaration\n1 U Khin Maung Kyi 1\nUSAID in abei khem peuh hong sik ding hi. Ni nih, July 22-23, sung Orchid Hotel, Yangon ah ki kamkum ding hi. Ani masa, July 22, ni-in Federalism leh Resource sharing thulute ki kum ding hi. ZCD President, Pu Chin Sian Thang, MP-elect, in thu konghonna hong neihsak ding leh U Phyo Min Thein, Chief Minister, Yangon Region in thu kongkhak hong neihsak ding ki geel hi. Ani nihna, July 23, ni-in Security leh Ethnic equality thulute ki kum ding hi. U Tin Oo, NLD Patron leh Nai Ngwe Thein, President, Mon National Party ten thu konghon leh thu kongkhak hong neihsak ding geelna om hi. Mediate (local, national, international) zong thu hong kan/la ding in ki zawn/ sap ding hi.\nAhun leh asum, ngaihsutna tuamtuam, leh nasep siamlohna teng aki lem tuahtuah ahiman in vaihawmnate genbang kha ding hi.\nStanding Committee for the State-wide Consultation, Chin State\n(In Preparation of the 2nd (the 21st century) Panglong Conference)\nMobile: +95 9 421108592\nPrevious: Vondeih Kep Ding – 32 (Pau Khan Kap)\nNext: Mangthang nuam maw, mangthang nuam lo? ~ Rev. Khup Za Go


url: =Tulaai Leitung Thuthang Tuamtuam Updates July 7, 2016 :: ZOMI DAILY\nposted on 8 July 2016 at 3:53 pm UTC+9:30 Lomkholna: Khawmpau, Myanmar, News, World, Zomi\n• US gam Minnesota State leh Louisiana state ah abeisa ninih laai in US Palik ten a Vomte nih Sial talkap in nakap mawk uh ahihman in US gambup a Mipi so in lungphona neiding a ling litlit kawmkaal ah July 7, 2016 ni in Dallas khuapi ah Lungphona na anei mipi te leh Palik buai uha, Mipi ten zong thautawh nakap uh ahihman in Palik 3 si ta in Palik 7 liam ta uhhi.VOA\n• US President 2016 Candidate Pi Hillary Clinton in Secretary of state asep sung in ama aituam email azatna tawh kisai in FBI Director James Commey in Clinton in khialhna neikei thubawl taakkei ci himah leh Department of State ten nasiatak in telkan laaiding in July 7, 2016 ni in taangkokhia uhhi.CNN\n• Taiwan gam khuapi Taipei khuapi sung ah Khuapi sung taai Meileeng khat July 7, 2016 ni nikaai lam in asung pan bomb puakkham a mi 24 liam in asi bel kaamphatna tawh omsamlo uhhi.BBC\n• Iraq gam Baghdad khuapi sung ah July 3,2016 ni IS migilo ten Bomb apuahkhapsak nahang in misi 200 kiim ci a kitaangko pen tuansang tamzaw a misi 292 pha in 200 vaal liam hi ci in Ministry of Health Dept ten July 7, 2016 ni in taangkokhia uhhi. 2003 kumzawh Iraq gam ah thakhat a mi alomsihpeenna in kiciamteh hi. CNN\n• Bangladesh gam Dhaka Khuapi pan tai 62 na om Muslim Sholakia kici Muslim te Anntan thungetna phualpi simding in bomb tawh July 7, 2016 ni a apai migilokhat kongcingten namu man in kikaptuah uha, mi 3 si uhhi. Kongcingte na kap man hikei zenen leh Anntan thungeen mipi 300,000 lak ah bomb puahkhap sak asawm ahihi.BBC\n• Britain Prime Minister ding kiteelna ah July 7, 2016 ni in Theresa May in mee 199,Andrea Leadsom in mee 84 leh Michael Gove in 46 cih bang in ngah uhhi. Daan tawh kituak in mee atawmpeen ngah Gove kilawnkhia pah a, Theresa May leh Andrea Leadsom te 2 Numei tuak cian liuleu ta uhhi. Amau geel pen Post Office zang in Prime Minister ding kiteelkhia ta ding hi. Azo zawzaw 1990 pan amasa peeen Numei PM ding in kiciamteh hi. BBC\nPrevious: Singapore ah Bank khat damiah lut, S$30,000 puakhia\nNext: Khango le Media ~ Lian Tuang\nMicrosoft Excel ah Formula tawh laimal atawm pan atam gualhdanding\nA busim lungsim muthei in\nTulaai Leitung Thuthang Tuamtuam Updates July 29, 2015


url: =KHANGNO LEH POLITICS. Joshua Thang, Th. M - Laibu Saal\nHome > Thuluui/Articles > KHANGNO LEH POLITICS. Joshua Thang, Th. M\nKHANGNO LEH POLITICS. Joshua Thang, Th. M\nKHANGNO LEH POLITICS\nJoshua Thang, Th. M\n"Khangno & Politics" gelhthei, simthei dingin hunpha hong pia Topa tungah lungdam hang. 2015 March 5 Thurday 10:40AM in numbat thak 09796137275 in hong call a, Zingsol Magazinepan Peter En Lam Sum hi-ing ei, Tedim Post ah Zomi & Zogam a'ding Sunmang na laigelh nasim ung. Zingsol ah zong Khangno & Politics nong gelh thei diam hong ci a, e-mail tawh khak di'n hong gen bangun lungdam takin kong gelhsukpah ahihi.\nKhangno icih kuate hiam? Kum 10-18, 10-25; 10-35, 12-25; 12-18, 12-35, 12-45, kum sawmguk nuai khangno lungsim aneilaite, a ngaihsut bangbang a sepngam hun ci-in dawnna kibanglo tuamtuam om hi. Kum 18 nuaisiah khempeuh a huam Child Rights thukhunte No.1-pan-42, theih masak huai thukin om hi. Human Rights: HR omleuleu a, numei sungpan a suak khempeuh liangko kikim sehtan thukhun kaci mai hi. Political viewpoints tawh ki-enkik leng democracy iciapkhak zandeuh mah ahihmanin Zogam pen khangno dinmun, naupang leh nawn nelai dinmun tampi aki-helhzau ihihmanin mailam hun ding, thungenkawm in step mantak kalsuan thei peuh leng khantoh lam manawh ding hang a, a lam-ethuai maban limci tampi nei ihihmanin thalawphuai mahmah mawk hi. Pilsinna lamah specialize deuh hong nei un la, ih kisap diakpawl: Information, Law, Political Science, Computer Science, Setzung nei cihkhawng tawh hong palhkhia ve un. Gam-le-nam khantohna ding thuneihna a deih khangnote aw, "tuhun in limtak Sangkah hanciam masa un".\nPolitics icih bang hiam? Leitung ah gamkhen a tuamtuam politics kibanglo tampi tak om a, amau' gam tawh kituak dingin thukhun neiciat uhi. Democracy veve sungah Myanma Democracy omlai hi. Myanmar Constitution 2008 Chapter 15 apha thukhunte bangzah vei sim ngei ihia? Bylaw & Constitution gelhsa tawh hong ki-uksuk ziau hi-a, deih ta leng, deih takeileng zuihloh phamawh hi. ‘Government Work is God's Work' cih paunak om hi. Ukna, thuneihna pen Pasian phalna omlo-in kiplo hi. Gam-le-nam puah nuam, khangto saknuam khangthakte aw, thuneihna limci na deih uh leh Pasian zahtakin, kipumkhatna ding hanciamna maban thupi in nei unla, Party Politics zong na siam nadingun hanciam un. Gam-le-nam huutzawhna dingin politics, politicians & political roadmap siamna kisampha hi hang. Pinlong thukimna bangin a kipaikik mateng peuhmah Zogam leh Zomi adingin Politics kisamdiak hi hang. Biakna lamteng pen 1910 pan J.H. Cope hong puak Vantung Gam Politics tawh na kilomzial niloh lai nung. Nai-ngan-zi kici Party Politics sungah vote khiatheilo ding pawl hong kicih sam hang' Nai-nganh-azi sungah kuamah kipengthei tuanlo, avot-asa thuakkhawm ding ihihmanin Politics kici pen mikim a'ding mah ahi hi.\nIII. KHANGNO LEH POLITICS STEPS:\nA. Tui malte kigawmgawmin Tuipi piang:\nMal khatkhatin a kia seuhseuh guahtuite hong kigawm gawm ciangin hawktui leh luituite hong suak a, tua tuite kigawmin lui neu pan lui lian suaksuk uhi. Tua- bangin tui tuamtuam gunpi ah kituahin tuikhang kici a, tampi pha in thahat a, tua guntuite kigawmgawm in atawpna ah Tuipi suak hi. Sanggamte aw, tuni ih nasep neucikte hong kitheihloh hang, a thupi vive ahihi. Banghang hiam cih leh tuabangte tampi hong kigawm ciangbekin a kikhangto thei ding cih phawk gige ni. Gam-le-nam khantohna ding ahihnakleh ih sepnate a neu, a lian ki deidanlo-in hanciam takin semciat leng, sepkhop dan siam ding kisin ciatin Gam-le-nam khantohna ding ahihleh mapangkhawm thei leng, Pasian' thupha sangthei baih ding hang a, Kumpi thupha ahi, gam sung budget tampi tak ngahin ih kipaak ding hi. Tuipi lian mahmah a pianna thusim pen tuimal neucikte kigawmna pan kipan hi-a, hamphatna lianpi ngahna dingin a neu pen khat hitaleh, meigong tagah, daipaamte khat peuh mapanna dongin a thupi vive ahi hi.\nB. Thumanna & Cihtakna:\nHih pen a thupi mahmah dinmun hita a, Integrity Steps ka cimai hi. OT sung enkik leng, gam sungah David pen taisuk, taito-in a buk kawikawi hunlai mahin Pasian tung, a minam tung, Pasian nasemte tung ah khialkhalo ahihmanin a tawpna ah Pasian' geelna hun atundongin lampiallo-in "Thumanna leh Cihtakna leenkip tinten mawk ahihmanin Kumpipa dingin Sathau kinilh" ta hi. Tuailaite aw, Pasian in nangma tungah Kumpi Lukhu hong khuksaktheihna dingin na Lungsim ngaihsutnate limtak keem inla, David bangin khialhkhaklohna dingin Thumanna leh Cihtakna leenkip tinten zawdih in. Kumpi lukhu thupi khuktheihna ding pen pil vengvangna bek tawh kingah hilo, bucing kikepna kisam hi. Nang pen bang sathau hong kinilh hiam? Ih Zogam khang tangthu a kikheel ding na ut uhiam? Bangci gelhsawm i hiam? Na teeltheilai uhi. Tuanpupate bangin Thumanna leh Cihtakna letkip ih sawm uhiam?\nC. Suangpi Suangneu in thek:\nPolitical point of view bek hilo-in ih Leitung nuntakna enkikciat- leng, "Suangpi Suangneu in thek" cih paunak a om mahbangin ih kithek ciat man bek mahin mimal kikip, Innkuan kip kisuakthei; U-le-nau sung kip, Nupa kaal sung kip; Lawm-le-gual kikaal leh veng sung kipthei ahihmanin khuakip leh gamkip akisuakthei ciat bek mah ahihi. Kuamah eimau' aa'ding bekin kinungtalo hi.\nIV. KHANGNO LEH POLITICS A KHANGSAKTHEI LEH AKIAMSAKTHEITE\nA. Thangho leh Liando in zong Tangtang phel hawm:\nZomite pen a ki-it diak, nek-le-dawn limci khat peuh neileng a nekhawm, a dawnkhawm diamdiam minam ihihi. Ei khangthak hun ah zong thuhoih thuphate phelhawm diamdiam ding hi-a, lawhcinna khat peuh ih ngahzawhna dingin a kipancilte panpih siam ding leh ih mai aa paisate upat bawlin thudot siam kisin ding ahihi. Ka lungnoplohna khat in tuhun khangno pawlkhat pen guihtheih khamtheih phelhawm diamdiam in siatna lamah kikhaamlo-in thakipia zawsop uhi. U Thawn Kham lasak bangin khangthakte aw, Itna ih phelhawm ding hi-a, guihtheih kham- theih pen phelhawmloh ding pawl ahihi. Zogam sungah zu a zatsiam Innkuante cihbang na mungei uhiam? A nungta Pasian abialo, pil-le-liat a thuah lakah zu genloh za zong a teplo namdangte mipil tampi om uhi. Hih lai kagelh sungin South India ah ka khualzinlai aa Ansai khat ah North East tangvalte ka phawkvat hi. Kha khat sung a nasep thaman dingun a Boss pa un Rs.4500 + tips 500 = Rs.5000 ciat hong piazel ci uhi. Ahizongin Kha $um saan ciangin "Tagah nawimuh" paunak tangtung sakzel ahihmanun a khasum saan uh beikham thei ci uhi. Boss pa in a theih ciangin lamdang hong sa mahmah cilel uhi. Banghang hiam cihleh a Boss pa un tuabang Ansai pen 5 bang nei a, nitak khat a sumlut Rs.100,000 val phaden hi mahlehzong zudawnlo, zateplo ahihbanah a summeet teng pen Bank tuamtuam ah khol den ahihna thusim genkhia hi. Boss pa bangin khantohna di'n sum-le-pai phelhawm leng, khamtheih leina di'n sumte phelkham kei leng! Ih Zogam a khantohna dingin phelhawm ding pawl leh phelhawmloh ding pawl tampi hong omlai ding hi.\nB. Makaih siamna leh Makaite nungzuih siamna:\nMi pawlkhat pen ama' makaihna ahihkeinakleh midangte nasepna ah a hoihna, a lawhcinnate thusimsaklo sese om dihzen hi. Tuni tuabang dan lungsim aneite-in hunlapin kipuahphat sawm le-uh meetzaw hamtang ding uhi. Makaih siamna pen mikim hihthei- hloh hamphatna khat cileng kikhiallo ding hi. Nungzuih siamna bilbel pen mikim hihtheih hamphatna khat ahihmanin khantohna ding ahihnakleh ih thukituahpihloh khat in makai a sem zongin langpan sawmloh phot ding ahihi. Tuabang hun ah nang-le-nang pen na mihing hihna taktak hong theisak ding na sungtawng mi omzia na hihna na teltheih hun cileng zong kikhiallo ding hi. Hun khatlai-in na neumuh mahmah khat in makai hong sep hun ciangin muanlohna hang maw, thusimlohna hang maw, … bang khat peuh hangmaw, Muanzawh nailohna na neikha phial zongin ama' thanemna ding lampang ah dingse ke'n. Na panpih zawh kei ding leh gensia ke'n. Simmawhna kammalte kidop ding ahihi. Paunak khat ah Lui sing a pak hun a om mahbangin Mual sing a pak hun om, kici hi. Gam-le-nam a'dingin nasep hahkat khat peuh hong om ciang, ih Party akibatlohna hanglel-in amau' makaihnate pawl bel tuaci, tuaci, … tuate khawng cihbang mipite' zak di'n gensiatna kammal kidop ciat ding hi-a, makai picingte kidawm ciat uhi. Khantoh manawhnuamte a'dingin a thupi mahmah khat in makaihsiamna leh ih makaite nung vazuihsiamna a tonkhawm den ahi hi.\nC. Meimaponte kheuhkiklo-in Khuaizu/Sathau namtui nuhna:\nKhangno/Pasal cidam khempeuh in meimapon a nei ngei ciat ding uhi. Mihing a thanuamte amah-le-amah a kiliamsuah zong tawmlo uhi. Liamma khat peuh ah sisan a tawm atam phulkhia a, tuakhitciangin a satakin a khannelh hangin a ngei abat- kik mateng pen meimapon suakthei hi. Tua mun kikheuhkik leh sisan suakin meimapon pan meima suak a, meima a naisuah dong kizom thei hi. Tuabang a pianlohna dingin zatui, zatang tawh kibawl kul a, siangtho sakin zatui kinuh leh dambaih thei hi. Gamlak ganhingte cithakpi pehna hang hiam, sa pehna hang khatpeuh hiam a meimaponte uh thaksa-in khuatkhuat ahihmanun a tawpna ah gulut, natsuakin zawngkhal thei a, a sihlawh bang omthei hi. Abeisa hunlai ih thuakna meimaponte satakin meima akhannelh bangin khannelh saklel ding ahihi. Tua ih meimaponte kheuh kikkik selo-in a damsiangbaihtheihna di'n zatui, zaha, sathau, khuaizu cihte kinuh leng a ngeina bangkik thei hi. Gentehna khat: Nungak tan-gai meima bang hizenzen leh a meimaponte a damciang, etlawm kisa, skirt teengkik ngam in lawm-le-gual lakah nuamsa thei ding ahihi. Gam-le-nam khantoh ding ih deihtakpi leh a beisa hun aa meimaponte kheuhkikkiklo-in mawh kimaisakna tawh mainawt ding hi. Tuabangin a kalsuantheite mailam hun pen a taangpha, tung sunni bang ahi ding uhi.\nLeitung-le-Vantung thu a kantelte-in muhkhiat kibang khat nei uh-a, tua in Lei-le-Van pen tupna kician tawh kilamkhawm cih mukhia uhi. Khangthakte aw, Pasian' Gam a'dingin nasemte hitaleng, Leitung Politics ah na ih sem zong, bangbang bawl taleng Pasian in ih mailam ah geelna hoih a nei hi. Mailam hun a'ding ngiimna, tupna kician nei-in mainawt suakzawhna ding thungetna tawh ki-ap ding ahihi. Pasian tawh zingvai a hawmkhawm maban khatpeuhah gualzawh matutna om tawntung a, tua tawhtang pen Pasian' piak ahihmahbangin ngiimna-le-tupna kician tak tawh a kalsuanpihzote hangin mitampi a'dingin hamphatna, nopsakna, lungmuanna ngahlawhin Pasian' min leh a minam min a thangsakzo suak ding uhi. Election hongnai semsem a, "Khangno & Politics" muhdan mantak tawh a kalsuanthei Khangthak hun Gam-le-nam' lam-etna Zingsol hongsuah khitciangin tua Zing Nisuak thak tawh ih lungdamkhawm ding hi.\nPosted 25th February by ZOMI RESEARCH\nItem Reviewed: KHANGNO LEH POLITICS. Joshua Thang, Th. M Description: Rating: 5 Reviewed By: Cinpu Zomi


url: =Vondeih Kep Ding – 25 (Pau Khan Kap) :: ZOMI DAILY\nposted on 12 December 2014 at 2:32 pm Lomkholna: Article, Paukhankap\nVondeih Kep Ding – 25\nNa pa zong na sangkhak ni uh ci-in na nu kiang ah, “ Naupangte nih tawh sailohgal ah va kuan nung in, nang’ inn na ngak ve,” ka cih leh utlo\nse-in,“ naupangte innngak sak zaw in eite nih in tuitawng gal en pak ni,tua khit ciang sailoh gal ah pai ni,” hong ci ahih manin na nu tawh tuitawng gal ah ka kuan uh hi. Nitak lam kuan kik nawn lo-in zii gei aa Pa Tuang te’n ‘Pa sa gawh’ lungdam kohna ah ka pai hi. Hun man annek khit ciangin na pa zong ka kamtam teng mah hiven ci’n, “ Pu Khual, an tampi na ne zo beek hia leh? Khupthang’ pa bel etteh tak sa ing, hih ci bangin Pa te’ tung ah lungdam kohna hong neih zawh,” ci-in a pu uh ka hopih hi.\n“ Hmmm…thei khang ei mataw…Pate’ tung lungdam ko sa gawh ci na pi, a pa’ duh dan aa lah hong bawl sak lo, hong huan sak kei uh ei! Amau duh dan teng in huan uh! Ka ha aom nawn loh tawh ne zo mahmah keng,” hong ci mawk hi.\nTawgno aw, na pi ading ci-in na khat peuhpeuh na leisak vua leh, na pi’ deih mah dongh in na pi’ duhte mah leisak in bawl sak un maw! Na nau ading na leisak sawm vuapaukhankap leh zong na nau mah tonpih in na nau mah teelsak in leisak un! Tua hi kei leh hua hun lai-a ,pata sa kigawh te’ mah bangin i leisak, i sa gawh te-in deih lo-in, duh lo-in ne zolo kha ding uh hi.\nPrevious: Zomi Politics ~ Kalsuanzia Lamlahna\nNext: Kawlte Pasian lim Ear Phone bulhsak in Advertisement abawl sainei te kiman